﻿Acesta este conținutul din memoria cache de la Google pentru https://www.slideshare.net/madablaga/efectul-umbrei-deepak-chopra-debbie-ford. Este un instantaneu al paginii, așa cum arăta ea în 14 Oct 2019 13:30:35 GMT. Este posibil ca pagina curentă să se fi modificat între timp. Aflați mai multe. Versiune completăVersiune numai textVedeți sursa Sfat: pentru a găsi rapid termenul dvs. de căutare pe această pagină, apăsați pe Ctrl+F sau ⌘-F (Mac) și utilizați bara de căutare. Principalul conflict care există în conştiinţa noastră este cel dintre ceea ce suntem şi ceea ce ne dorim să f... toată lumea îşi ignoră sau îşi reprimă latura întunecată, realitatea este că evitarea umbrei nu face decât să îi amplifice... confruntată, umbra rămâne o cutie a Pandorei plină cu secrete care - ne temem noi - ar putea distruge tot ceea ce iubim şi... provocatoare a conexiunii care există între umbră şi sufletul nostru. Renumită ca maestru spiritual la nivel internaţional... există niciun om în această lume care să nu aibă o umbră. Dacă este luată în serios şi înţeleasă, aceasta poate da naştere... eventual a unei confesiuni în faţa preotului sau a unei confruntări cu propria noapte întunecată a sufletului. De îndată c... încerci să îi spui cuiva cu bună credinţă un adevăr despre el pentru ca acesta să îţi riposteze acid: „Nu mai face pe psih... privită la ora actuală ca o afecţiune, ca o ramură a sănătăţii mentale. Numărul tratamentelor şi remediilor oferite astăzi... care tratează subiectul răzbunării, de la dramele lui Shakespeare şi până la westernuri sau la filmele moderne. Ce poate f... este necesară însă o analiză mult mai completă a conceptului de umbră. Dacă îţi vei aborda superficial propria umbră, acea... cel rău‚ este încătuşat şi întemniţat în întuneric. Realiştii ştiu însă că reprimarea este ceva rău în sine. Dacă încerci ... îi lipsesc totuşi câteva ingrediente importante. De pildă, obişnuinţa joacă un rol important în fenomenul dependenţei. La ... atât de cumsecade‛). Când am vorbit cu ea la telefon, femeia mi-a spus că soţul ei a fost de mai multe ori în diferite cen... transcende binele şi răul. Atunci când conştiinţa redevine unitară, umbra îşi pierde puterea. Când nu te mai consideri div... destramă, ceea ce se destramă de fapt este identitatea ta (sinele tău) şi încrederea sa că poate înţelege realitatea. Egou...  Un dezastru petrecut în altă parte ne afectează personal; Suntem cuprinşi de teamă ca urmare a unei isterii colective. D... Chestiunea rămânerii sau ieşirii din subconştientul colectiv este problema centrală a umbrei colective. Ea dă naştere la n... ştiinţifică „reală‚, căci nimic nu pare mai real în ochii oamenilor de ştiinţă decât substanţele chimice. Jung a mers însă... mere stricate. Experimentul de la Stanford a demonstrat însă exact opusul acestei teorii. Toţi participanţii erau studenţi... celei de la Abu Ghraib. De aceea, în loc să îi înţelegem pe soldaţii care şi- au abuzat prizonierii, noi căutăm ţapi ispăş... Acest lucru a confirmat un principiu al sociologiei cunoscut de zeci de ani: comportamentul uman este contagios. Cu toţii ... conectoare invizibile arată că subconştientul colectiv este activ în foarte multe domenii ale vieţii. Contagiunea socială ... aceste diviziuni, nu ar exista nici o manifestare. Conştiinţa nu ar fi altceva decât un câmp infinit şi gol, la fel ca un ... Singura concluzie pe care o putem trage este că evoluţia umanităţii nu a depins de creierul oamenilor, ci de mintea pe car... omului, făurită în subconştientul colectiv. Ura adresată duşmanilor (ieri erau comuniştii, astăzi sunt teroriştii) nu are ... unitatea în locul separării. Practic, soarta sinelui divizat se află în mâinile fiecăruia dintre noi. PROCESUL CONTINUĂ Cu... şinele dorit, noi am moştenit în mod pasiv un sine divizat, cu toate suferinţele şi conflictele acestuia. De îndată ce iei... antipatiile noastre şi de o sută de alte astfel de alegeri personale), mintea noastră proiectează de fapt o hologramă în c... inofensiv, la ultimul, care este profund autodistructiv: Secretul: Noi am învăţat să nu vorbim despre impulsurile noastre ... Să examinăm acum această problemă la nivel personal, pentru a vedea dacă diagnosticul pus este corect. Dacă priveşti astăz... şi judecata nu este altceva decât vinovăţie ascunsă sub o mască morală menită să îi deghizeze durerea. Simţi nevoia să dai... 3. Nu te mai judeca singur. 4. Reconstruieşte-ţi corpul emoţional. Aceste decizii elementare pot fi luate de orice om. Din... Atunci când te simţi bine în pielea ta, nu ai niciun motiv să critici pe altcineva. Tu practici proiecţia? Iată formele cl... Spiritul defensiv ascunde sentimentul că eşti nedemn şi slab. Dacă nu te-ai apăra de ceilalţi atacându-i, te-ai ataca pe t... dealerii de droguri, cu criminalii sau cu pedofilii. Practic, lista poate continua la nesfârşit. De aceea, în loc să crezi... constaţi că proiectezi un sentiment asupra unei alte persoane, intră în contact cu el. Nu mai amâna acest lucru, căci poar... pentru a înţelege ce sentimente se ascund în interiorul tău: luciditate, deschidere interioară, onestitate şi curaj. Cu al... ale trecutului*4, după cum le numesc unii psihologi. Pentru a plăti aceste datorii, tot ce trebuie să faci este să asculţi... Pasul 2: Detaşează-te şi abandonează-te De ce este atât de greu să ne detaşăm de emoţiile noastre negative? Motivele sunt ... 1. EFECTUL UMBREI REVELAREA PUTERII ASCUNSE A SINELUI TĂU REAL 2. Deepak Chopra Debbie Ford Marianne Williamson Traducerea din limba engleză: Cristian HANU ADEVAR DIVIN Braşov, 2011Editura ADEVĂR -|g§> DIVIN Braşov, str. Zizinului nr. 48, parter, ap. 7, cod 500414, O.P. 12 Mobil: 0722 148 983 sau 0727 275 877 Telefon /Fax: 0368 462 076 sau 0268 324 970 E-mail: contact@divin.ro sau contact@secretuI.tv Pe site-ul editurii găsiţi şi alte cărţi pentru suflet: www.divin.ro Site: www.secretul.tv Yahoo! Group: adevardivin Descrierea CIP a Bibliotecii Naţionale a României CHOPRA, DEEPAK Efectul umbrei: revelarea puterii ascunse a Sinelui tău real / Deepak Chopra, Debbie Ford, Marianne Williamson; ed.: Cătălin Parfene; trad.: Cristian Hanu. - Braşov: Adevăr Divin, 2011 ISBN 978-606-8080- 57-4 I. Ford, Debbie II. Williamson, Marianne II. Parfene, Cătălin (ed.) III. Hanu, Cristian (trad.) 159.9 Copyright © 2010 Editura ADEVĂR DIVIN pentru traducerea în limba română. Titlul original în limba engleză The Shadow Effect: Illuminating the Hidden Power ofYour True Self de Deepak Chopra, Debbie Ford şi Marianne Williamson. Copyright © 2010 Deepak Chopra şi Rita Chopra, Debbie Ford şi Marianne Williamson. Prezenta ediţie este publicată prin acord contractual încheiat cu HarperCollins Publishers, Inc. Ediţia originală a fost publicată în 2010 de HarperCollins. 3. Editor: Cătălin PARFENE Tehnoredactare şi copertă: Elena DAVID Corectură: Elena MÂLNAI 4. Introducere Principalul conflict care există în conştiinţa noastră este cel dintre ceea ce suntem şi ceea ce ne dorim să fim. De fapt, esenţa experienţei umane este dualitatea. Viaţa şi moartea, binele şi răul, speranţa şi resemnarea coexistă în toţi oamenii şi se manifestă în toate aspectele vieţii noastre. Dacă nu am experimenta teama, nu am putea cunoaşte curajul. Dacă nu ne-am confrunta cu necinstea, nu am putea recunoaşte onestitatea. Şi totuşi, marea majoritate a oamenilor îşi contestă propria natură dualistă. Atât timp cât trăim cu prezumţia că suntem o fiinţă unitară care dispune de o gamă limitată de calităţi umane, merită să ne punem întrebarea de ce nu suntem mai satisfăcuţi de viaţa noastră actuală. De ce avem acces la atât de multă înţelepciune, dar nu avem tăria şi curajul de a ne pune în aplicare cele mai bune intenţii şi de a face alegeri inspirate? Şi ceea ce este mai important, de ce continuăm să acţionăm în detrimentul sistemului nostru de valori şi al principiilor în care credem? Convingerea mea este că răspunsul la întrebările de mai sus are legătură cu şinele nostru întunecat, cunoscut în psihologie şi sub numele de şinele din umbră (sau umbra, pur şi simplu), care conţine în sine întreaga noastră putere nerevendicată şi de care nu suntem conştienţi deoarece nu ne cunoaştem suficient de bine propria viaţă, în acest loc la care nu ne-am fi gândit niciodată există cheia care poate debloca întreaga noastră putere, fericirea şi capacitatea noastră de a ne trăi deschis visele. Noi am fost condiţionaţi de mici să ne temem de latura umbrită a vieţii noastre şi de natura noastră necunoscută. Ori de câte ori ne surprindem un gând întunecat sau un comportament pe care îl considerăm inacceptabil, noi o luăm la fugă, refugiindu-ne din nou în bârlogul nostru. Speriaţi, ne ascundem aici, rugându-ne şi sperând că gândul sau comportamentul respectiv vor dispărea de la sine. De ce procedăm astfel? Deoarece ne temem că oricât de mult am încerca, nu vom putea scăpa niciodată de această parte întunecată a fiinţei noastre. Deşi 5. toată lumea îşi ignoră sau îşi reprimă latura întunecată, realitatea este că evitarea umbrei nu face decât să îi amplifice acesteia puterea. Negarea ei nu conduce decât la şi mai multă suferinţă, la şi mai multe regrete şi la şi mai multă resemnare. Dacă refuzăm să ne asumăm responsabilitatea şi să extragem înţelepciunea ascunsă sub suprafaţa minţii noastre conştiente, umbra va prelua controlul asupra noastră şi se va dezlănţui nestingherită, făcând ce va dori cu noi. Acesta este efectul umbrei. Sub incidenţa lui, latura noastră întunecată ia decizii în locul nostru, răpindu-ne astfel dreptul de a face alegeri conştiente legate de alimentele pe care le consumăm, de banii pe care îi cheltuim, de dependenţele noastre etc. Umbra ne incită să acţionăm în moduri la care nu ne-am fi gândit niciodată şi ne risipeşte energia vitală prin obiceiurile noastre proaste şi prin comportamentele noastre repetitive. Ea ne împiedică să ne manifestăm aşa cum am dori, să ne afişăm deschis adevărul lăuntric şi să trăim o viaţă autentică. Noi nu ne vom putea elibera niciodată de comportamentele care ne pot face rău atât timp cât nu ne vom accepta propria dualitate. Atât timp cât nu vom recunoaşte şi nu vom deveni conştienţi de tot ceea ce suntem, efectul umbrei va continua să ne orbească şi să ne controleze viaţa. Efectul umbrei poate fi văzut pretutindeni. El este practic omniprezent, putând fi recunoscut în toate aspectele vieţii noastre. Citim despre el pe Internet. II vedem la ştirile de seară, dar şi la prietenii noştri, la membrii familiei noastre sau la străinii de pe stradă. Dar cel mai semnificativ este faptul că îl recunoaştem în gândurile noastre, în comportamentele şi în interacţiunile noastre cu ceilalţi oameni. Din păcate, noi ne temem că dacă vom proiecta lumina conştiinţei asupra acestui întuneric ne vom simţi ruşinaţi, sau chiar mai rău, că vom trăi coşmarul vieţii noastre. Gândul la ce am putea descoperi în interiorul nostru ne sperie, aşa că preferăm să ne îngropăm capul în nisip ca struţii şi refuzăm să ne confruntăm cu latura noastră umbrită. Cartea de faţă porneşte de la premisa că adevărul este altul. Ea prezintă acest adevăr din trei perspective diferite, care îţi pot schimba pentru totdeauna viaţa. Acest adevăr este că dacă te confrunţi cu conştiinţa ta din umbră se va petrece exact opusul lucrurilor de care te temi. În loc de ruşine, vei simţi compasiune. În Ioc de stânjeneală, vei dobândi curaj. În loc de limitare, vei trăi o stare de libertate. Dacă nu este 6. confruntată, umbra rămâne o cutie a Pandorei plină cu secrete care - ne temem noi - ar putea distruge tot ceea ce iubim şi preţuim în viaţă. În realitate, dacă am deschide cutia, am descoperi că ceea ce se află în interiorul ei are puterea de a ne modifica pentru totdeauna viaţa în bine. În primul rând, am scăpa de iluzia că umbra ne poate invada În totalitate şi am începe să vedem viaţa într-o lumină nouă. Compasiunea pe care am simţi-o faţă de noi înşine ne-ar reaprinde încrederea în sine şi curajul, iar acest lucru ne-ar face să ne deschidem inimile faţă de cei din jurul nostru. Puterea pe care am descătuşa-o ne-ar ajuta să dizolvăm teama care ne-a ţinut atât de mult timp în loc şi ne-ar determina să ne avântăm cu curaj înainte, către împlinirea potenţialului nostru suprem. Departe de a se dovedi înspăimântătoare, îmbrăţişarea umbrei ne-ar permite să redevenim integri, să ne regăsim identitatea reală, să ne asumăm din nou puterea personală, să ne descătuşăm pasiunea şi să ne îndeplinim visele. La baza cărţii de faţă a stat dorinţa celor trei autori de a clarifica latura pozitivă a umbrei, care poate schimba pentru totdeauna viaţa noastră în bine. În paginile care vor urma, vom prezenta toţi trei subiectul din perspectiva noastră unică, de maeştri. Intenţia noastră este de a prezenta o viziune nouă, mult mai amplă, legată de maniera în care a apărut umbra în fiecare dintre noi, dar mai ales de ceea ce putem face fiecare pentru a descoperi darurile adevăratei noastre naturi. Promisiunea noastră este că după ce vei termina de citit această carte, nu te vei mai gândi niciodată la umbra ta ca până acum. În partea I, Deepak Chopra oferă o perspectivă uşor de înţeles asupra naturii noastre dualiste şi o cale de revenire la natura noastră unitară. Un veritabil pionier al conceptului „minte-corp‚, Chopra a transformat milioane de vieţi prin învăţăturile sale. Abordarea lui holistică referitoare la natura umbrei (aspectul nostru care divide) se va dovedi astfel clarificatoare şi vindecătoare. În partea a II-a voi prezenta personal o perspectivă asupra modului în care se naşte umbra în fiecare dintre noi, perspectivă la baza căreia stă experienţa mea de 15 ani în care am ţinut cursuri şi seminare pe acest subiect în întreaga lume. Voi insista astfel asupra rolului umbrei în viaţa noastră de zi cu zi. dar şi asupra manierei în care ne putem asuma din nou puterea şi strălucirea naturii noastre autentice. În partea a III-a, Marianne Williamson ne prezintă o explorare 7. provocatoare a conexiunii care există între umbră şi sufletul nostru. Renumită ca maestru spiritual la nivel internaţional, Marianne ne ia practic de mână şi ne călăuzeşte ca un ghid experimentat pe terenul accidentat al bătăliei dintre iubire şi teamă. Toţi cei trei autori au ani de experienţă în domeniul predării acestui subiect, motiv pentru care speră că îl vor clarifica o dată pentru totdeauna. Atât timp cât nu vom contracara forţa umbrei noastre şi nu îi vom integra înţelepciunea, aceasta va continua să facă ravagii în viaţa noastră. Atât timp cât nu ne recunoaştem propria vulnerabilitate şi propriile comportamente greşite, noi ne sabotăm singuri succesul atunci când suntem pe punctul de a face un salt calitativ într-un domeniu al vieţii noastre personale sau profesionale. În astfel de cazuri, umbra învinge întotdeauna. Ori de câte ori le vorbim copiilor noştri cu o mânie disproporţionată, cea care se manifestă prin noi este umbra. Ori de câte ori îi înşelăm pe cei dragi, umbra are de câştigat. Ori de câte ori refuzăm să ne acceptăm natura reală, umbra noastră devine mai puternică. Atât timp cât nu proiectăm lumina sinelui nostru real asupra întunericului impulsurilor noastre umane, noi dăm apă la moară umbrei noastre. Până când nu ne vom accepta aşa cum suntem în realitate, efectul umbrei va continua să aibă puterea de a ne împiedica să fim fericiţi. Dacă nu este recunoscută, umbra noastră ne împiedică să fim integri şi să ne ducem la bun sfârşit planurile, determinându-ne să ne trăim doar pe jumătate viaţa. Speranţa celor trei autori este de a aduce această umbră în lumină. Nu credem că a existat niciodată un moment mai bun în acest scop, căci trăim într-o epocă în care din ce în ce mai mulţi oameni încep să se trezească şi să înţeleagă lucrurile care până nu demult păreau extrem de dificil de explicat sau de realizat. Lucrul cu umbra descris în această carte nu este un simplu proces psihologic sau intelectual, ci o soluţie pentru toate problemele noastre rămase nerezolvate. El reprezintă o călătorie care îţi va putea schimba pentru totdeauna viaţa şi care transcende orice teorie psihologică, întrucât nu se referă la latura cunoscută a personalităţii, ci la cea întunecată. Fără aducerea în lumină a acestei laturi nimeni nu va putea trăi vreodată o viaţă plenară. Citind această carte, vei înţelege că niciun om nu este mai bun sau mai rău numai pentru că are o piele de o culoare diferită, o educaţie diferită, o altă orientare sexuală sau un trecut mai neobişnuit. Nu 8. există niciun om în această lume care să nu aibă o umbră. Dacă este luată în serios şi înţeleasă, aceasta poate da naştere unei noi realităţi, unui nou mod de a ne privi pe noi înşine, de a ne creşte copiii, de a ne trata partenerii, de a interacţiona cu ceilalţi membri ai comunităţii noastre, dar şi cu celelalte naţiuni (la nivel global). Eu cred cu convingere că umbra este unul din cele mai mari daruri care ne stau la dispoziţie. Cari Jung a numit-o „partenerul nostru de antrenament41. Într-adevăr, ea este oponentul din noi înşine, care ne expune greşelile şi ne ascute astfel talentele. Umbra este antrenorul nostru personal şi ghidul care ne învaţă să ne descoperim adevărata măreţie. Umbra nu reprezintă o problemă ce trebuie rezolvată sau un duşman ce trebuie învins, ci un sol fertil care trebuie cultivat. Dacă vom săpa în solul lui bogat, vom descoperi aici seminţele spirituale ale individualităţii care am vrea să devenim. Speranţa noastră sinceră este că vei face această călătorie, căci noi ştim cel mai bine ce te aşteaptă la capătul ei. Debbie Ford Partea I: Umbra - Deepak Chopra Atunci când oamenii aud vorbindu-se despre umbră sau despre latura întunecată a personalităţii umane, aproape nimeni nu contestă existenţa ei. Practic, nu există viaţă care să nu fi fost afectată de mânie sau de teamă. Ştirile de la televizor prezintă natura umană în ipostaza ei cea mai teribilă, uitând, din păcate, de latura pozitivă a acesteia. Dacă suntem cinstiţi cu noi înşine, trebuie să recunoaştem însă că impulsurile întunecate sunt libere să hoinărească prin mintea noastră oricând doresc, iar preţul pe care îl plătim pentru a fi un om bun (aspiraţie pe care o au, în esenţă, toţi oamenii) este ţinerea sub control a omului „rău‛ din interiorul nostru, care ar putea da totul peste cap. Faptul că avem cu toţii o latură întunecată îi face pe unii oameni să simtă nevoia unei intervenţii, a unei terapii sau chiar a unei pastile, 9. eventual a unei confesiuni în faţa preotului sau a unei confruntări cu propria noapte întunecată a sufletului. De îndată ce află că au o astfel de latură întunecată, toţi oamenii îşi doresc să scape de ea. Deşi există multe aspecte ale vieţii în care o astfel de atitudine este corectă, cel al umbrei nu face parte dintre ele. Motivul pentru care umbra nu a putut fi rezolvată de atâtea mii de ani rămâne înconjurat în mister. Noi ne propunem să dezvăluim acest mister, căci numai înţelegerea ne poate ajuta să „rezolvăm1'' problema umbrei noastre. Aşa se face că am împărţit partea I a acestei cărţi în trei secţiuni. În prima dintre ele am cedat instinctului medicului din mine de a pune un diagnostic; în cea de-a doua voi oferi un remediu, iar în cea de- a treia le voi spune sincer pacienţilor care este prognoza pentru viitorul lor: Ceaţa iluziei Calea de ieşire O nouă realitate, o nouă putere Prima secţiune (diagnosticul) descrie maniera în care apare umbra în viaţa noastră. Spre deosebire de alţi autori, personal cred că umbra este o creaţie a omului, nu o forţă cosmică sau un blestem universal. Secţiunea a doua (remediul) prezintă felul în care poţi diminua efectele puterii ascunse a umbrei în viaţa ta de zi cu zi. În sfârşit, secţiunea a treia (prognoza) prezintă un viitor în care umbra nu mai există, şi nu vorbesc aici numai de viaţa anumitor indivizi, ci de întreaga umanitate. Noi am creat împreună umbra care ne bântuie la ora actuală. În pofida fricii noastre şi a refuzului de a recunoaşte acest fapt, el reprezintă însăşi cheia transformării noastre. Dacă nu am face împreună parte integrantă din problemă, nu am avea nicio speranţă de a o rezolva vreodată CEAŢA ILUZIEI Dacă nu îţi poţi vedea propria umbră, trebuie să porneşti în căutarea ei. Umbra se ascunde ruşinată în cele mai întunecate alei, în pasaje secrete şi în podurile pline cu stafii ale conştiinţei noastre. A avea o umbră nu reprezintă un defect, ci ceea ce ne face compleţi. Din păcate, puţini oameni sunt dispuşi să accepte acest adevăr. De câte ori nu ţi s-a întâmplat să 10. încerci să îi spui cuiva cu bună credinţă un adevăr despre el pentru ca acesta să îţi riposteze acid: „Nu mai face pe psihanalistul cu mine‚, sau ceva de acelaşi gen? Inconştientul li se pare oamenilor la fel de periculos ca şi profunzimile oceanului, căci este la fel de întunecat şi pare la fel de plin de monştri invizibili. Practic, nu există om care să nu păstreze în adâncurile conştiinţei sale rămăşiţele idealurilor sale sfărâmate, care cândva i se păreau soluţii ideale. Fiecare soluţie prezintă o latură a umbrei. Dacă porneşti de la premisa că teama, mânia, anxietatea, violenţa şi alte astfel de aspecte ale umbrei sunt rezultatul unei posesiuni demoniace, soluţia constă în purificarea persoanei posedate. Demonii pot fi scoşi prin ritualuri, purificarea corpului, post negru şi alte austerităţi dificile. Acest concept nu este deloc unul primitiv şi depăşit. Milioane de oameni din întreaga lume continuă să creadă în el. Este imposibil să deschizi vreo revistă fară să găseşti în ea o nouă metodă super-eficientă de purificare, o dietă care promite să te scape de pofte sau un test pentru găsirea partenerului ideal şi pentru evitarea celor care nu ţi se potrivesc. „Purifică- ţi comportamentul‛este versiunea modernă a purificării de demoni care se practica în vechime. O altă explicaţie a umbrei este cea a răului cosmic, care a fost dezlănţuit asupra lumii. Soluţia naturală a acesteia este religia, ale cărei ritualuri permit alinierea cu binele cosmic în marea bătălie a acestuia cu răul cosmic. Pentru milioane de oameni, acest război este cât se poate de real şi se extinde în toate domeniile vieţii lor, de la tentaţia sexuală la avort, Ia naşterea ateismului lipsit de Dumnezeu şi la declinul patriotismului. Diavolul stă la originea tuturor tipurilor de suferinţe şi de păcate umane. Singurul care are puterea de a-l învinge pe Satan şi de a ne mântui este Dumnezeu (sau zeii). Din păcate, este greu de spus dacă religia chiar înfrânge umbra sau o face şi mai puternică prin trezirea puternicelor sentimente de vinovăţie şi de păcat, de ruşine şi de teamă în faţa torturilor iadului care vor urma. Din fericire, aceste două explicaţii ale laturii întunecate a omului, care au existat de când lumea, nu mai sunt singurele noastre opţiuni la ora actuală, când ne mândrim că am scăpat de superstiţiile Evului Mediu. Oamenii îi pot întoarce astăzi spatele răului cosmic şi îşi pot asuma responsabilitatea pentru ceea ce fac. Latura întunecată a omului este 11. privită la ora actuală ca o afecţiune, ca o ramură a sănătăţii mentale. Numărul tratamentelor şi remediilor oferite astăzi pentru comportamentele anormale este uriaş. Dependenţii sunt trimişi în programe de recuperare, cei anxioşi şi deprimaţi sunt trimişi la psihiatru, iar cei care îşi pierd prea uşor cumpătul participă la programe de control al mâniei. De ce rămâne totuşi umbra neînvinsă în pofida acestor explicaţii, fiecare cu soluţia ei? Deşi poate părea o perspectivă prea puţin atrăgătoare, realitatea este că primul pas către rezolvarea problemei umbrei constă în recunoaşterea puterii acesteia. Natura umană include o latură autodistructivă. Când a vorbit pentru prima oară despre arhetipul umbrei, psihologul elveţian Cari Jung a afirmat că aceasta creează o ceaţă a iluziei care înconjoară şinele. Prinşi în capcana acestei ceţi, noi evadăm din propriul nostru întuneric, oferindu-i astfel umbrei o putere din ce în ce mai mare asupra noastră. Nu este niciun secret că viziunea Iui Jung asupra arhetipurilor a devenit excesiv de intelectuală şi de complicată. După părerea mea. puterea încăpăţânată a umbrei nu este deloc complexă. În timp ce scriam acest paragraf am făcut o mică pauză, în timpul căreia am dat drumul la televizor. Am văzut astfel un interviu luat cunoscutului miliardar Warren Buffett pe tema ciclurilor economice ascendente şi descendente. - Credeţi că va exista un nou val de falimente, care va conduce la o recesiune de proporţii? l-a întrebat reporterul pe Buffett. - Pot chiar garanta acest lucru, a răspuns Buffett. Reporterul a clătinat din cap şi a întrebat: - De ce nu învăţăm noi din lecţiile ultimei recesiuni? Iată unde ne-a condus lăcomia. Buffett a zâmbit misterios: - Lăcomia este de-a dreptul amuzantă pentru o vreme. Puţini oameni îi pot rezista. Oricât de departe a ajuns umanitatea din alte puncte de vedere, realitatea este că din punct de vedere emoţional ea nu s-a maturizat deloc. Oamenii au rămas aceiaşi. Ca să sintetizăm, avem de-a face cu o umbră şi cu problemele pe care le pune ea. Din cauza ceţii iluziei, noi nu înţelegem că impulsurile noastre negative sunt autodistructive. Dimpotrivă, ele ni se par irezistibile, ba chiar amuzante. Aşa se explică de pildă imensa popularitate a filmelor 12. care tratează subiectul răzbunării, de la dramele lui Shakespeare şi până la westernuri sau la filmele moderne. Ce poate fi mai distractiv decât să îţi dezlănţui mânia ascunsă, să îţi distrugi duşmanul şi să pleci triumfător? Umbra îşi exercită puterea asupra noastră tocmai prin prezentarea întunericului într-o formă deghizată, de lumină. Toate marile tradiţii ale înţelepciunii care au existat pe Pământ au prezentat această dilemă primordială. Creaţia are o latură întunecată. Distrugerea este inerentă naturii sale. Moartea întrerupe viaţa. Degradarea secătuieşte vitalitatea. Răul ştie să se prezinte într-o manieră atrăgătoare. În cele din urmă, ceaţa iluziei devine un loc chiar plăcut. Dacă încerci să priveşti realitatea în faţă, latura ei întunecată ţi se poate părea copleşitoare şi insuportabilă. Şi totuşi, în orice om există o forţă opusă care poate contracara această latură. Din păcate, falimentul soluţiilor oferite până în prezent ne împiedică să sesizăm acest lucru. Ceaţa iluziei ne orbeşte. Privind dezastrele şi ororile de la ştiri sau din filme, ne vine greu să credem că această forţă chiar există în noi, că oamenii au avut dintotdeauna puterea de a găsi pacea, fericirea şi eliberarea de întuneric. Secretul rezidă în cuvântul „conştiinţă‛. Atunci când aud această soluţie, mulţi oameni reacţionează prin dezamăgire. Conştiinţa li se pare o soluţie de mult uzată. Sunt atâtea decenii de când tot auzim de ea, încă din anii feminismului sau ai altor mişcări colective de eliberare. Conştiinţa superioară a fost fluturată ca stindard şi prezentată ca o promisiune de foarte multe mişcări spirituale. Aproape că îţi vine să arunci acest concept în tomberonul cu idealuri frânte, căci dincolo de toate încercările sincere de a eleva conştiinţa umanităţii, aceasta continuă să se confrunte astăzi mai mult ca oricând cu războaie, crime şi violenţe, la fel cum indivizii continuă să se confrunte cu aceleaşi temeri şi dureri. Am ajuns cu toţii la o răscruce de drumuri. Fie conştiinţa trebuie aruncată la gunoi, alături de celelalte soluţii care au dat greş, fie nu a fost folosită în mod corect. Personal, înclin să cred că al doilea răspuns este cel corect. Singura soluţie de durată a laturii întunecate a naturii umane este conştiinţa superioară. Greşită este nu această soluţie, ci aplicarea ei. Există nenumărate modalităţi de a vindeca sufletul, la fel cum există nenumărate tratamente alternative pentru cancer. Nimeni nu are însă suficient timp şi suficientă energie pentru a le experimenta pe toate. Dacă doreşti să ajungi la destinaţia dorită, este esenţial să o apuci pe o cale corectă. În acest scop 13. este necesară însă o analiză mult mai completă a conceptului de umbră. Dacă îţi vei aborda superficial propria umbră, aceasta va continua să persiste, întrucât ea nu reprezintă un duşman la fel de uşor de înţeles precum o boală, un demon sau chiar răul cosmic. Umbra reprezintă un aspect al realităţii absolut elementar, iar singura care se poate confrunta cu el este înţelegerea perfectă. ADEVĂRUL REALITĂŢII UNICE Primul pas către înfrângerea umbrei constă în renunţarea la orice idee referitoare la înfrângerea ei. Latura întunecată a naturii umane se naşte tocmai din luptă, din conflict şi din război. De îndată ce începi să vorbeşti despre „înfrângerea‛ ei, ai pierdut deja bătălia. Ai căzut în capcana dualităţii binelui şi răului. Din această perspectivă duală, nimeni şi nimic nu poate pune capăt acestei dualităţi. Binele nu are şi nu va avea niciodată puterea de a învinge pentru totdeauna răul. Ştiu că această concluzie este greu de acceptat. În viaţa fiecăruia dintre noi au existat în trecut acţiuni de care ne este ruşine şi cu toţii ne confruntăm în prezent cu impulsuri cărora le opunem rezistenţă. Dovezile în această direcţie abundă pretutindeni în jurul nostru. Avem de-a face zilnic cu o violenţă extremă. Războaiele şi crimele devastează societăţi întregi. Oamenii se roagă disperaţi unei puteri superioare pentru restaurarea luminii aspra întunericului. Cei mai realişti au renunţat de mult să mai spere în învingerea răului de către latura pozitivă a oamenilor. Viaţa lui Sigmund Freud, unul dintre cei mai realişti gânditori care s-au confruntat vreodată cu psihicul uman, s-a apropiat de sfârşit exact când violenţa extremă a nazismului a devastat Europa. De aceea, savantul a ajuns la concluzia că civilizaţia umană nu poate exista decât cu un preţ tragic. Noi trebuie să ne reprimăm instinctele sălbatice şi atavice pentru a le putea controla. Oricât de mari ar fi eforturile noastre în acest scop, ne vom confrunta cu numeroase eşecuri. Lumea în care trăim este sfâşiată de o violenţă colectivă, la fel cum noi suntem sfâşiaţi de propria noastră violenţă personală. Această analiză conduce la o resemnare teribilă. „Eul cel bun‚ nu are nicio şansă să trăiască într-o lume ordonată, plină de pace şi de iubire, decât dacă „eul 14. cel rău‚ este încătuşat şi întemniţat în întuneric. Realiştii ştiu însă că reprimarea este ceva rău în sine. Dacă încerci să îţi reprimi mânia, teama, insecuritatea, gelozia şi sexualitatea, umbra câştigă astfel mai multă energie şi devine mai puternică. Ea poate distruge viaţa oricui. Săptămâna trecută am primit un telefon de la o femeie care avea o nevoie disperată să găsească un loc în care să fie în siguranţă. Soţul ei abuziv era un alcoolic cronic. Cei doi au încercat să rezolve ani la rând problema, dar după ce trecea printr-o perioadă de luciditate bărbatul cădea din nou pradă viciului şi nu mai ieşea din beţie pe perioade lungi, fapt care îl împiedica să lucreze şi crea o veritabilă dramă în familia lui, lăsându-l cu un puternic sentiment de ruşine atunci când reuşea să iasă din ele. Ultima oară dispăruse de acasă timp de o săptămână, iar de această dată remuşcările sale nu au mai găsit ecou în inima soţiei sale, care dorea să îl părăsească cu orice preţ. În faţa acestei decizii, reacţia soţului a fot una de violenţă. El şi-a lovit soţia, care mi-a povestit că acest lucru nu s-a mai întâmplat niciodată până atunci. Pe lângă frustrarea şi durerea ei, ea se temea acum pentru propria ei siguranţă. Pe termen scurt, tot ce poţi face într-o asemenea situaţie este să dai un sfat despre adăposturi şi despre grupurile de sprijin pentru femei, lucru pe care l-am şi făcut. După ce am închis însă, m-am gândit ce s-ar putea face pe termen lung. Dependenţii care se întorc la viciul lor sunt un numitor comun în peisajul psihologic. După părerea mea, ei reprezintă un exemplu extrem al unei situaţii mult mai frecvent întâlnite: cea a sinelui divizat. Din punctul de vedere al dependenţilor, separaţia dintre „eul cel bun‚ şi „eul cel rău‛nu mai poate fi rezolvată. În mod normal, tactica de lucru cu propria latură întunecată apare destul de uşor. Nu este deloc greu să îţi negi comportamentele negative, să uiţi de impulsurile tale nedemne, să îţi ceri iertare pentru faptul că te-ai enervat şi să te căieşti pentru faptele tale rele. Dependenţii nu se mulţumesc însă cu astfel de soluţii uşoare. Impulsurile lor întunecate sunt mult mai dezlănţuite şi nu pot fi controlate prin mecanismele obişnuite. Chiar şi accesul la plăcerile obişnuite le este negat. Demonii din interiorul lor le subminează această plăcere şi le-o perturbă. Ei nu se simt fericiţi, iar mintea lor le reaminteşte încontinuu de slăbiciunea şi de răutatea lor. Să presupunem că descrierea de mai sus este în linii mari corectă. Ei 15. îi lipsesc totuşi câteva ingrediente importante. De pildă, obişnuinţa joacă un rol important în fenomenul dependenţei. La fel şi modificările fizice ce se petrec în interiorul creierului. Cei care folosesc substanţe chimice îşi distrug astfel receptorii din creier, şi implicit reacţiile normale la plăcere şi la durere. Pe de altă parte, aceste aspecte fizice ale dependenţei au fost foarte mult exagerate de-a lungul timpului. Dacă fenomenul dependenţei ar fi în primul rând unul fizic, milioane de oameni nu ar bea alcool şi nu ar folosi droguri doar ocazional, nu ar devini vreodată dependenţi de acestea şi nu şi-ar cauza prea mult rău pe termen lung. Deşi nu îmi propun să atac subiectul controversat al cauzelor dependenţei, îndrăznesc să afirm că aceasta nu reprezintă o problemă izolată, ci doar o altă expresie a umbrei. De aceea, noi nu putem trata o dependenţă fară a aborda mai întâi umbra şi fară a o dezarma. De vreme ce ne dorim cu toţii să facem acest lucru, îmi propun să revin la subiectul soţului alcoolic care s-a întors acasă după o dispariţie de o săptămână. Acest comportament reprezintă o expresie a umbrei, similar temperamentului violent, prejudecăţilor rasiale, şovinismului sexual etc., chiar dacă la prima vedere acestea nu par să fie legate în vreun fel între ele. Aparent, un şef care practică hărţuirea sexuală nu manifestă acelaşi tip de comportament necontrolat ca o persoană care îi urăşte suficient de mult pe homosexuali pentru a comite o crimă. Şi totuşi, umbra ne vorbeşte de un numitor comun. Ori de câte ori un aspect al sinelui este divizat şi etichetat drept rău, ilicit, ruşinos, vinovat sau greşit, umbra câştigă putere. Nu contează dacă latura întunecată a naturii umane se exprimă într-o manieră foarte violentă sau într-una mai blândă, tolerată de societate. Ceea ce contează în toate aceste exemple este că o parte a sinelui a fost ruptă de restul ansamblului. Odată separat, fragmentul considerat „rău‚ pierde contactul cu nucleul central al sinelui, respectiv cu partea pe care o considerăm „bună‛ din cauză că ni se pare lipsită de violenţă, de mânie şi de teamă. Această parte este şinele adult, egoul care s-a adaptat la cerinţele societăţii şi ale celorlalţi oameni. La fel ca noi toţi, şi soţul alcoolic are un astfel de sine bun. Este chiar posibil ca acest sine să fie mai bun şi mai acceptabil decât al multora dintre noi. Cu cât îţi reprimi mai mult timp latura întunecată, cu atât mai uşor îţi este să îţi construieşti o personalitate mai bună şi mai luminoasă (de unde şi surpriza vecinilor care afirmă adeseori în faţa echipelor de televiziune, după o crimă odioasă, că ucigaşul „părea un om 16. atât de cumsecade‛). Când am vorbit cu ea la telefon, femeia mi-a spus că soţul ei a fost de mai multe ori în diferite centre de reabilitare. Uneori, tratamentul a părut să dea rezultate pe ti perioadă mai lungă de timp, dar chiar şi în timpul perioadelor lui de luciditate, bărbatul respectiv a continuat să se simtă mizerabil, fiind în permanenţă speriat că va cădea din nou pradă viciului. Oricât de mult s-ar fi luptat însă cu tentaţia, mai devreme sau mai târziu aceasta îl prindea din nou în ghearele ei. În timpul victoriilor sale temporare, umbra nu dispărea, ci aştepta liniştită să îi vină din nou rândul. Odată, când soţul ei se afla într-o perioadă de abstinenţă, iar transpiraţiile sale nocturne şi delirul care îl cuprinsese deveniseră insuportabile, soţia sa s-a dus la un medic şi l-a implorat să îi dea un medicament ca să îi aline simptomele. Din păcate, a nimerit peste un realist încăpăţânat, care a refuzat-o, spunându-i: - Lasă-l să se dea cu capul de pereţi. Aceasta este singura speranţă pentru el. Dacă îi vei reduce cu ceva suferinţa, nu îl vei ajuta cu nimic. La prima vedere, acest sfat poate părea de bun simţ, dar fenomenul datului cu capul de pereţi este binecunoscut în cercurile dependenţilor, fiind considerat extrem de riscant. Când nu mai rezistă, umbra se poate dezlănţui prin cele mai extreme forme de autodistrugere. Practic nu există limită pentru suferinţele pe care le poate crea subconştientul, iar oamenii sunt extrem de fragili. Dependenţii şi toţi cei căzuţi în mrejele umbrei sunt orbiţi de ceaţa iluziei. În interiorul acestei ceţi nu există altceva decât pofta de a avea o doză şi teroarea în faţa gândului de a nu o primi. Atunci când această călătorie periculoasă către fundul oceanului abisal reuşeşte, motivul este risipirea ceţii. Dependentul începe să aibă gânduri cu adevărat realiste, de genul: „Eu sunt mai mult decât dependenţa mea. Nu vreau să pierd totul din cauza ei. Teama poate fi depăşită. A sosit timpul să mă las‚. În astfel de momente de claritate, puterea de vindecare este rezultatul lucidităţii. Individul iese pentru , o clipă din capcana comportamentului autodistructiv şi sesizează cât de iraţional este acesta. Atunci când este lucid, şinele se adună şi se percepe limpede, nu deformat. Tu nu ai decât un singur sine. Acesta este adevăratul tău eu, iar el 17. transcende binele şi răul. Atunci când conştiinţa redevine unitară, umbra îşi pierde puterea. Când nu te mai consideri divizat, tot ceea ce vezi în toate direcţiile eşti tu însuţi. Nu mai există compartimente ascunse, pivniţe, celule de tortură sau peşteri în care să te ascunzi. Conştiinţa se percepe pe ea însăşi. Aceasta este funcţia ei de bază, din care se vor naşte cândva, aşa cum vom vedea, un nou sine şi chiar o lume nouă. UMBRA COLECTIVĂ Marea realizare a lui Jung nu a fost identificarea conceptului de umbră, şi nici chiar teoria arhetipurilor pe care a lansat-o. Principala lui descoperire a fost aceea că toate fiinţele umane împărtăşesc acelaşi sine. Întrebarea „Cine sunt eu?‚ depinde de întrebarea „Cine suntem noi?‚ Fiinţele umane sunt singurele creaturi care îşi pot crea un sine. De fapt, ele chiar sunt obligate să facă acest lucru, întrucât el este cel care le permite să aibă un punct de vedere personal şi o perspectivă unică asupra lumii. Fără un sine, creierul nostru ar fi bombardat de nenumărate imagini senzoriale care nu ar avea niciun sens pentru noi. Copiii mici nu au încă un sine, motiv pentru care îşi petrec primii trei ani creându-şi-l, adică structurându-şi personalităţi şi preferinţe, temperamente şi interese. Orice mamă poate depune mărturie că timpul în care copilul ei nu reprezintă decât o tabula rasa este minim, sau poate nu există deloc. Noi nu intrăm în această lume ca receptori pasivi ai informaţiilor exterioare, ci în calitate de creatori dornici de manifestare. Când şinele individual, cu nevoile, convingerile, impulsurile, dorinţele, visele şi temerile sale devine perfect structurat, lumea din jur capătă dintr-odată sens. „Eu şi al meu‚ nu există decât cu un singur scop: de a ne conferi un statut personal în această lume. Aşadar, noi avem cu toţii un sine, şi suntem dispuşi să ne apărăm cu orice preţ dreptul lui de a exista. Creaţia noastră rămâne însă fragilă. Cu toţii am trecut prin crize existenţiale cum ar fi moartea unei persoane dragi sau vestea că suferim de o boală gravă. Astfel de crize care ne atacă bunăstarea ne atacă simultan simţul sinelui. Dacă îţi pierzi casa. banii sau consoarta, acest eveniment exterior transmite sinelui tău fiori de îndoială şi de teamă. În orice moment în care simţi că lumea în care trăieşti se 18. destramă, ceea ce se destramă de fapt este identitatea ta (sinele tău) şi încrederea sa că poate înţelege realitatea. Egoul (personalitatea) este extrem de fragil(ă) şi are nevoie de timp pentru a se reface după un astfel de eveniment traumatic. Dat fiind că nu suntem conştienţi de maniera în care ne-am creat acest sine de care ne cramponăm apoi cu atâta disperare, el ne poate oferi mari surprize. Freud i-a uimit la culme pe savanţii timpului său atunci când a afirmat că şinele uman are o dimensiune ascunsă în care există dorinţe şi impulsuri pe care adeseori noi nici nu le recunoaştem. După ce a devenit principalul discipol al maestrului, Jung şi-a dat seama că mentorul său a greşit când a afirmat acest lucru. Inconştientul nu este individual, ci colectiv. Atunci când un individ simte impulsuri şi dorinţe pe care nu le înţelege, acestea provin din întreaga istorie a umanităţii. În viziunea lui, fiecare dintre noi suntem conectaţi la un „subconştient colectiv‛, după cum l-a numit el. Ideea că noi ne-am creat un sine separat şi perfect izolat este o iluzie. În realitate, noi am accesat imensul rezervor al tuturor aspiraţiilor, impulsurilor şi miturilor umane. Ei bine, acest conştient comun este exact sălaşul umbrei. Unii oameni sunt mai sociabili, alţii mai puţin, dar nimeni nu poate ieşi complet din şinele colectiv. Pronumele „noi‛ este numitorul comun care ne reaminteşte în permanenţă că niciun om nu este o insulă. Jung a cercetat ceea ce se ascunde sub suprafaţa socială, pentru a revela astfel dimensiunea ascunsă a pronumelui „noi‚. Termenul de subconştient colectiv este mai degrabă unul tehnic, şinele comun pe care îl împărtăşim cu toţii fiind absolut esenţial pentru supravieţuirea noastră. Să luăm câteva exemple în această direcţie. Noi depindem de subconştientul colectiv atunci când:  Avem nevoie de sprijinul familiei sau al prietenilor noştri apropiaţi;  Ne alăturăm unui partid politic;  Ne oferim ca voluntari pentru o activitate de caritate sau comunitară;  Ne înrolăm pentru a lupta pentru ţara noastră sau când o apărăm într-un alt fel;  Ne identificăm cu naţionalitatea noastră;  Gândim în termenii: „noi contra lor‚; 19.  Un dezastru petrecut în altă parte ne afectează personal; Suntem cuprinşi de teamă ca urmare a unei isterii colective. Deşi toată lumea încearcă să se desprindă de acest „noi‚, acest lucru este deocamdată imposibil. Spre exemplu, noi dorim să fim consideraţi americani, dar nu nişte americani „răi‚ (urâţi de restul lumii). Simpatizăm alte grupuri etnice, dar ne simţim diferiţi de ele şi de regulă mai buni. Dacă trecem printr-o criză, ne dorim ca familia să ne fie alături, deşi în alte ocazii insistăm asupra necesităţii de a ne păstra individualitatea şi viaţa separată de familie. Coaliţia dintre „eu‚ şi „noi‚ nu este deloc una comodă. Jung a făcut ca ea să devină chiar mai incomodă. Când vine vorba de umbra colectivă, oamenii se luptă să iasă de sub incidenţa ei (societatea nu va înceta niciodată să se îndrepte către direcţii pe care le dezaprobăm). Acest lucru este însă chiar mai greu decât să ieşi de sub influenţa familiei, care nu reprezintă decât primul nivel al sinelui colectiv, cel pe care îl sesizăm cel mai uşor. De pildă, cu ocazia Sărbătorii Recunoştinţei orice om îşi poate anunţa familia că s-a schimbat şi că nu mai doreşte să fie tratat ca un adolescent rebel sau ca un copil răsfăţat de cinci ani. Din păcate, familia a investit mult prea mult în imaginea pe care şi-a cultivat-o în legătură cu el pentru renunţa cu una cu două la ea. Interesul ei este să păstreze vechea imagine, nu să accepte identitatea pe care şi-o reclamă cel în cauză. Ei bine, societatea este chiar mai dură în această privinţă, nefiind deloc înţelegătoare. Ea şi-a înfipt cârligele invizibile în noi toţi. Spre exemplu, orice om poate deveni un pacifist în timp de război. Este alegerea lui, dar ea nu îl extrage automat din umbra colectivă, respectiv din furia, prejudecăţile, resentimentele, vechile dureri şi latura întunecată a naţionalismului care conduc la războaie. Cine ştie? Poate că există o „memorie rasială‛ chiar dacă acest concept este discreditat la ora actuală, întrucât ne face să ne simţim extrem de neconfortabil. În mod similar, milioane de oameni se simt neconfortabil atunci când sunt acuzaţi de „răspuns tipic masculin sau tipic feminin‛. Astfel de acuzaţii sexiste sunt extrem de contestate la ora actuală, dar ele ţin de subconştientul colectiv, care ne ţine pe toţi în mrejele sale. La prima vedere un cetăţean poate părea extrem de diferit de altul, dar la nivelul subconştientului colectiv cei doi pot fi întru totul conectaţi, la fel ca cele două capete ale aceluiaşi baston. 20. Chestiunea rămânerii sau ieşirii din subconştientul colectiv este problema centrală a umbrei colective. Ea dă naştere la numeroase întrebări legate de viaţa de zi cu zi: Ce obligaţii sociale am? Care este datoria mea patriotică? Cât de conectat sunt cu alţi oameni? Ce le datorez celor mai puţin norocoşi decât mine? Pot schimba în vreun fel această lume? Mintea conştientă nu poate răspunde integral (şi de multe ori nu poate răspunde deloc) la astfel de întrebări. Sub suprafaţa conştiinţei roiesc impulsuri, prejudecăţi, frustrări, dorinţe, temeri şi amintiri colective care fac parte integrantă din noi pentru simplul motiv că „noi‚ reprezintă identitatea noastră în egală măsură cu „eu‚. CE DOVEZI EXISTĂ? Mult timp conceptul de subconştient colectiv a rămas o simplă teorie care i-a intrigat pe savanţi, lipsită însă de prea multe dovezi care să o susţină. Nimeni nu punea la îndoială faptul că orice om are o latură întunecată, dar explicaţia lui Jung ar fi putut fi o simplă invenţie intelectuală, ce-i drept genială. Dovezile au început să se acumuleze abia recent, dar nu au făcut decât să aprofundeze şi mai tare misterul. Spre exemplu, se ştie de mult timp că dacă un om devine singur şi izolat, aşa cum se întâmplă adeseori cu văduvele bătrâne, riscul de boală şi de moarte creşte prin comparaţie cu cazul persoanelor cu conexiuni sociale puternice. O căsnicie fericită te face întotdeauna mai sănătos. La început această descoperire a fost greu de acceptat, întrucât cercetătorii din domeniul medicinii nu vedeau nicio conexiune între minte şi corp. Cum ar putea şti inima sau o celulă precanceroasă ce simte omul? A fost nevoie să fie descoperite aşa-numitele molecule-mesageri pentru a demonstra că cerebelul traduce toate emoţiile prin secreţia de substanţe chimice echivalente. Atunci când aceste molecule-mesageri ajung în fluxul sanguin şi invadează sutele de miliarde de celule, fericirea sau nefericirea omului sunt transmise inimii, ficatului, intestinelor şi rinichilor. Peste noapte, medicina minţii şi corpului a căpătat astfel o bază 21. ştiinţifică „reală‚, căci nimic nu pare mai real în ochii oamenilor de ştiinţă decât substanţele chimice. Jung a mers însă mult mai departe, emiţând ipoteza că fericirea sau nefericirea pot fi împărtăşite de întregi grupuri de oameni. De ce izbucneşte un război în Irak sau în Ruanda? Explicaţiile ar putea avea de-a face cu feudele tribale şi cu convingerile sectare. Sunt oare acestea înmagazinate în subconştientul colectiv, sau există pur şi simplu milioane de părinţi care le spun copiilor lor să păstreze resentimentele ancestrale? Nu are niciun rost să clătinăm din cap şi să afirmăm că acest tip de comportament este barbar şi necivilizat. Realitatea este că cele mai mari băi de sânge din întreaga istorie a umanităţii s-au produs în timpul celor două războaie mondiale, când au murit milioane de soldaţi cât se poate de civilizaţi. Unii dintre ei scriau poezii, alţii cântau la pian sau ştiau greaca ori latina. După ce războaiele s-au încheiat, Europa a privit retroactiv ce s-a întâmplat şi a ajuns la concluzia că măcelul s-a datorat unui val de nebunie colectivă. Realitatea este însă că războiul a fost provocat de oameni vestiţi pentru inteligenţa şi pentru luciditatea lor. Alţii au protestat, dar au fost închişi sau trimişi pe prima linie a frontului, culme a ironiei tragice care a ucis mulţi dintre omenii care urau cel mai tare războiul şi care nu îşi doreau altceva decât să îl împiedice. La fel ca şi conştientul, inconştientul are un scop, şi anume să îşi perpetueze existenţa. Intr-un faimos experiment social făcut la Universitatea Stanford, psihologii au creat artificial condiţii de închisoare pentru a înţelege mai bine cum îi tratează paznicii pe prizonieri. Un număr de studenţi a fost împărţit în două grupe, unii jucând rolul paznicilor, iar ceilalţi pe cel al prizonierilor. Studenţilor li s-a acordat o libertate totală de a-şi juca rolul aşa cum doresc. Experimentul a trebuit întrerupt după numai câteva zile, întrucât studenţii care jucau rolul paznicilor au început în scurt timp să îi abuzeze grav pe prizonieri, umilindu-i şi chiar agresându-i sexual. Acest lucru i-a uluit pe organizatorii experimentului, care au creat teoria „merelor bune în containere rele‛. Vechiul mod de gândire le spunea psihologilor că un singur măr stricat poate forţa un întreg grup să îşi asume un comportament greşit. Bunul simţ ne spune că un lider de bandă îşi poate sili adepţii pasivi să comită cele mai atroce crime. Faimoasele farse pe care şi le fac adeseori studenţii merg nu de puţine ori prea departe tocmai din cauza acestor 22. mere stricate. Experimentul de la Stanford a demonstrat însă exact opusul acestei teorii. Toţi participanţii erau studenţi foarte buni la o universitate de prestigiu. Comportamentul lor aberant nu a avut drept cauză faptul că erau mere stricate, ci s-a datorat faptului că au fost puşi într-un mediu care a facilitat ieşirea la suprafaţă a forţelor întunecate din conştiinţa lor. Practic, psihologii au creat un incubator pentru umbră, care a condus la naşterea violenţei în grup. Umbra poate apărea la suprafaţă într-un anonimat complet, aşa cum se întâmplă atunci când indivizii îşi pierd identitatea într-o mare mulţime. Această pierdere a individualităţii devine cu atât mai mare dacă nu există niciun fel de consecinţe pentru acţiunile rele. Absenţa legii şi ordinii amplifică acest efect, la fel ca şi permisiunea de a acţiona în afara moralităţii normale. Dacă mai există şi figuri autoritare care incită mulţimea la un comportament agresiv, promiţându-i derogarea de la orice pedeapsă, umbra se dezlănţuie şi mai abitir. La toate acestea se adaugă şi alţi factori agravanţi, cum sunt: sărăcia, analfabetismul şi vechile conexiuni tribale, precum şi orice mod de a gândi de genul: „noi contra lor‚. Atunci când vorbesc de apariţia umbrei în acest context, mă refer la orice fel de patologie de masă. Experimentul de la Stanford explică abuzurile făcute la închisoarea Abu Ghraib din timpul războiului din Irak. Orice ghetou este un exemplu de mediu „stricatu în care există mere „bune‚. De aceea, nu ar trebui să considerăm clasa mai puţin privilegiată inferioară din punct de vedere moral. Distrugerea ecosistemului reprezintă o formă de violenţă îndreptată împotriva planetei. La ea participă inclusiv oameni buni care fac lucruri foarte rele pentru simplul motiv că li s-a acordat permisiunea şi sunt conştienţi că nu riscă nicio pedeapsă (cu excepţia efectelor colective ale deteriorării mediului exterior cărora trebuie să le facem faţă cu toţii). Atunci când se trezesc din comportamentul lor greşit, oamenii par confuzi şi dezorientaţi. Violenţa la care s-au dedat li se pare un vis înceţoşat, chiar dacă au participat la orori precum războiul sau genocidul. Aşadar, umbra ne ţine în chingile ei prin două mecanisme: ea ne menţine inconştienţi, după care erupe cu o putere incredibilă ori de câte ori doreşte. Poate că te întrebi: „Ce au toate acestea de-a face cu mine?‚ Marea majoritate a oamenilor nu au participat la o dezlănţuire a umbrei de genul 23. celei de la Abu Ghraib. De aceea, în loc să îi înţelegem pe soldaţii care şi- au abuzat prizonierii, noi căutăm ţapi ispăşitori pe care să îi pedepsim, căci explicaţia merelor stricate ni se pare mai uşor de acceptat. Şi totuşi, este suficient să ieşim cu maşina pe stradă pentru a elimina în aer nu mai puţin de nouă kilograme de dioxid de carbon, gaz cu efect de seră care pune în pericol viaţa pe întreaga planetă. Dacă ne-am pune mintea la nivel societal, noi am putea eradica acest rău în doar câţiva ani. Soluţiile există deja pe hârtie, de la maşini ecologice şi până la combustibilii alternativi. Atunci de ce nu le exploatăm? Deoarece este mult mai uşor să rămânem inconştienţi. Scepticii au dreptate să afirme că toate acestea nu dovedesc încă existenţa subconştientului colectiv. Ce dovezi concrete există că membrii societăţii sunt conectaţi prin fire invizibile, dincolo de cuvinte şi de presiunile semenilor lor? La ora actuală a apărut un nou domeniu al sociologiei numit „contagiunea socială‚, un fenomen profund misterios care ar putea schimba tot ceea ce gândim în legătură cu comportamentul nostru. Ştim cu toţii cum apar modele şi trendurile. Cineva face ceva nou, cum ar fi să trimită un SMS, să renunţe la MySpace pentru Twitter sau să joace un nou joc video, şi peste noapte toată lumea îl imită. Nimeni nu ştie de ce anumite comportamente se răspândesc cu atâta viteză, la fel ca un virus. Ce anume îi determină pe oameni să acţioneze la fel? Această chestiune devine de interes medical acut dacă doreşti să opreşti un grup de oameni de la un comportament dăunător, de pildă să îi convingi pe tineri să nu mai fumeze sau să împiedici populaţia unei ţări să devină obeză. Cele mai avansate cercetări în acest domeniu au fost făcute de doi cercetători de la Harvard, Nicholas Christakis şi James Fowler, a căror carte recentă, Conectaţi, a fost recenzată într-un articol din revista New York Sunday Magazine. Christakis şi Fowler au analizat datele din cel mai mare studiu naţional referitor la bolile cardiace, care a analizat comportamentul a trei generaţii de oameni din Framingham, Massachussetts. Cercetătorii au studiat 5.000 de oameni şi cele 51.000 de conexiuni sociale ale acestora cu membrii familiilor lor, cu diferiţi prieteni şi colegi. Prima lor descoperire a fost că dacă o persoană se îngrăşa, începea să fumeze sau se îmbolnăvea, membrii de familie şi prietenii apropiaţi aveau tendinţa să facă acelaşi lucru, într-o proporţie mai mare de 50%. 24. Acest lucru a confirmat un principiu al sociologiei cunoscut de zeci de ani: comportamentul uman este contagios. Cu toţii am experimentat acest lucru prin presiunile pe care le-am simţit din partea semenilor noştri sau prin observarea aspectelor comportamentale „genetice^. Inversul acestei afirmaţii este la fel de adevărat. Dacă te însoţeşti de oameni sănătoşi, ai automat tendinţa să adopţi un comportament sănătos. Nu este, însă vorba numai de sănătate. Practic, orice comportament este contagios. Spre exemplu, un student care stă într-o cameră de cămin cu colegi studioşi şi cu note mari are tendinţa să îşi îmbunătăţească notele ca urmare a asocierii cu ei. A doua descoperire a cercetătorilor Christakis şi Fowler a fost însă mult mai misterioasă. Cei doi au descoperit că legăturile sociale pot sări o verigă. De pildă, dacă persoana A este obeză şi cunoaşte persoana B, care nu este obeză, un prieten al lui B are cu 20% mai multe şanse să fie obez, iar un prieten al acestuia cu 10% mai multe şanse. Acest „al treilea grad al conexiunii‚ se referă la orice tip de comportament. Astfel, un prieten al unui alt prieten te poate predispune către fumat, către nefericire sau către singurătate. Statisticile dovedesc acest lucru, chiar dacă tu nu l-ai cunoscut niciodată pe prietenul prietenului tău. Descoperirile lui Christakis şi Fowler sugerează că există fire conectoare invizibile care străbat întreaga societate. Gândeşte-te puţin Ia implicaţiile acestui lucru (dacă cercetările lor vor fi confirmate inclusiv de alţi savanţi). Conceptul de subconştient colectiv a fost creat acum mai bine de un secol de către Jung. Să fi intuit oare Jung existenţa firelor conectoare invizibile cu mult timp înainte de descoperirea lor propriu-zisă? Dar nu aceasta este întrebarea cea mai importantă. Ce fel de conexiuni pot exista în lumea invizibilă, fară ca oamenii să le bănuiască existenţa şi care se transmit de la unii Ia alţii fară măcar ca ei să îşi vorbească sau să se cunoască? Chestiunea este extrem de complexă, iar noi ne aflăm abia la începutul înţelegerii acestui mister. Noile cercetări legate de contagiunea socială sugerează faptul că există o minte unică ce coordonează nu doar modele şi trendurile generale, sau imitarea semenilor, ci şi cunoaşterea de la distanţă a acţiunilor celulelor cerebrale de către alte celule cerebrale, ceea ce explică de ce doi gemeni aflaţi la distanţă de mii de kilometri unul de celălalt pot şti ce face celălalt în momentul respectiv. Aceste fire 25. conectoare invizibile arată că subconştientul colectiv este activ în foarte multe domenii ale vieţii. Contagiunea socială stârneşte valuri deoarece se bazează pe date ştiinţifice, iar posibilitatea de a împărtăşi cu toţii aceeaşi minte poate schimba din temelii religia, filozofia şi chiar semnificaţia vieţii în general. În aceste condiţii, devine evident că umbra însăşi este una colectivă. Toţi oamenii contribuie la crearea ei, ori de câte ori rămân inconştienţi. Există nenumăraţi oameni care transmit mesaje de teamă crezând că fac un lucru bun. Toţi patrioţii care îşi apără ţara se aşteaptă să fie onoraţi şi lăudaţi. Triburile care se luptă unele cu altele cred cu convingere că trebuie să facă acest lucru pentru a supravieţui. Noi opunem rezistenţă umbrei noastre şi îi negăm existenţa datorită îndoctrinării la care am fost supuşi şi hipnozei generate de condiţionarea socială. Experienţele din copilărie ne reamintesc în permanenţă din subconştient că „cutare lucru este bun, cutare lucru este rău, cutare lucru este divin, iar cutare lucru este diabolic‛. Toate societăţile sunt structurate pe o astfel de îndoctrinare. Ceea ce uităm noi este că în acest fel creăm un sine colectiv. În cazul în care copiii ar fi învăţaţi de mici să devină conştienţi de umbra lor, împărtăşindu-şi deschis sentimentele negative, iertându-se pe ei înşişi pentru că nu sunt „cuminţi‛ tot timpul, învăţând cum să se elibereze de impulsurile lor agresive prin canale sănătoase, daunele provocate societăţii şi ecosistemului ar fi mult diminuate. CREATORII UMBREI Chiar dacă nu i-ai studiat pe Freud şi pe Jung, din cauza lor tu ai moştenit un sine diferit. Este imposibil astăzi să te gândeşti la natura umană fără să realizezi că aceasta reprezintă un mister foarte profund. La fel ca vârful aisbergului, numai o fracţiune infimă din realitatea fiinţei tale este vizibilă în lumea fizică. Nevăzut şi adeseori ignorat, sufletul uman reprezintă un loc al tuturor ambiguităţilor, contradicţiilor şi paradoxurilor. Acest lucru este cât se poate de normal, căci manifestările sale sunt experienţele noastre în această lume a dualităţii şi a contrastelor. Nimeni nu poate avea o experienţă în absenţa contrastelor de tip lumină şi umbră, plăcere şi durere, sus şi jos, înainte şi înapoi, cald şi rece. Dacă nu ar exista 26. aceste diviziuni, nu ar exista nici o manifestare. Conştiinţa nu ar fi altceva decât un câmp infinit şi gol, la fel ca un deşert. Noi am fi conştienţi de toate lucrurile simultan, dar de nimic în particular. Pentru a putea avea o manifestare, noi avem nevoie de energii opuse. Aşa se explică de ce duşmanii expliciţi pot deveni aliaţi impliciţi. Spre exemplu, Osama bin Laden şi George Bush s-au cocreat unul pe celălalt. La prima vedere ei au fost duşmani, dar pe un nivel invizibil ei au fost aliaţi. Acest principiu este general. Orice om are nevoie de duşmanii lui pentru a fi cel care este. Jung a avut curajul de a sesiza faptul că noi avem nevoie de latura noastră întunecată pentru a fi cei care suntem. Adevărul este că rasa umană nu ar fi putut evolua fară subconştientul colectiv. Oamenii şi-au transmis unii altora descoperirile prin aceste fire invizibile care îi unesc, şi îndeosebi descoperirile legate de sine. Antropologia fizică a demonstrat că odată cu homo sapiens a apărut o parte nouă a creierului, cortexul, dedicată funcţiilor superioare. El este cel care ne permite să raţionăm, să iubim şi să ne manifestăm compasiunea. Religia s-a născut odată cu cortexul, care a dat naştere conceptelor de rai şi de iad. Fără creierul superior oamenii nu ar fi putut inventa niciodată matematica, cititul şi scrisul, sau artele. În aceste condiţii, oamenii de ştiinţă au trăit un şoc atunci când au descoperit rămăşiţele omului din Neanderthal şi au constatat că acesta nu numai că avea un cortex uriaş, dar că el era chiar mai mare ca al nostru. Şi totuşi, oamenii din Neanderthal au vânat în Europa animale mari timp de 400.000 de ani, o perioadă de două ori mai lungă decât cea în care a existat pe pământ homo sapiens, creându-şi o singură unealtă: o suliţă grea cu un vârf de piatră ascuţită. În pofida cortexului lor uriaş, ei nu au putut descoperi niciodată o altă unealtă. Nu au fost capabili nici măcar să inventeze o suliţă mai uşoară, care să poată fi aruncată. Pe întreaga perioadă în care au existat, ei s-au folosit exclusiv de suliţele lor grele, cu care îşi atacau prăzile (mamuţi sau lei de peşteră, pe care îi loveau cu armele lor). Nu este de mirare că aproape toate scheletele de oameni din Neanderthal prezintă fracturi multiple ale oaselor. Este evident că acele animale mari reacţionau, şi totuşi timp de aproape o jumătate de milion de ani acei oameni primitivi nu au fost capabili să îşi imagineze că ar fi mult mai sigur dacă şi-ar construi nişte suliţe mai uşoare pe care să le poată arunca de la distanţă. 27. Singura concluzie pe care o putem trage este că evoluţia umanităţii nu a depins de creierul oamenilor, ci de mintea pe care au împărtăşit-o aceştia. La nivelul subconştientului oamenii au continuat să înveţe, dar într-un ritm foarte lent. Homo sapiens şi-a folosit creierul pentru sarcini infinit mai complexe decât strămoşii săi. După ce unul dintre ei şi-a imaginat că poate construi arme mai bune, viaţa oamenilor a devenit mult mai uşoară. Agricultura a înlocuit vânătoarea şi culesul fructelor sălbatice. Pe măsură ce viaţa oamenilor a devenit mai complicată a apărut limbajul, iar oamenii au devenit capabili să schimbe între ei idei. Cu alte cuvinte, Jung a descoperit locul secret în care se petrece întreaga acţiune. Subconştientul colectiv este biblioteca minţii, depozitul tuturor experienţelor din trecut ale umanităţii, la care noi avem acces. Nimeni nu a putut da vreodată un răspuns singular la întrebarea: „Cine sunt eu?‚ Şinele uman este fluid şi se află într-o schimbare continuă. El include propriul sine, dar şi şinele pe care îl împărtăşim cu toţi ceilalţi oameni. Spre exemplu, studiile au indicat că cerebelul oamenilor care se pricep la calculatoare şi care joacă jocuri video îşi dezvoltă căi neuronale noi, pe care ceilalţi oameni nu le au. Dacă dorim să ne descoperim şinele real, noi trebuie să pătrundem în lumea umbrei şi în fluxul ei constant. Până acum acest demers li s-a părut oamenilor extrem de periculos, speriindu-i de moarte. La începutul faimosului său film Hamlet, Laurence Olivier a rostit următoarele cuvinte: „Aceasta este povestea unui om care nu s-a putut hotărî.‚ Hamlet avea dovada că unchiul său i-a ucis tatăl pentru a pune mâna pe coroana Danemarcei. El avea toate motivele din lume să încerce să se răzbune, dar nu a putut face acest lucru. Periculoasa călătorie în ţinutul umbrei, în care domnesc răzbunarea şi omorurile, ameninţa însăşi existenţa lui Hamlet, nobleţea şi educaţia lui civilizată. În cele din urmă, prinţul a acceptat să facă această călătorie periculoasă, dar aceasta l-a condus la dezgust, dispreţ de sine, pierderea iubirii şi încercarea de a se sinucide, reacţii tipice atunci când te confrunţi cu monştrii din adâncuri. În final, când este ucis el însuşi, Hamlet îşi acceptă soarta cu uşurare şi cu un calm nepământesc. După părerea mea, cuvintele pe care Laurence Olivier ar fi trebuit să le rostească la începutul filmului ar fi trebuit să fie: „Aceasta este povestea unui om care s-a temut de propria sa umbră.‚ Aşadar, este important să înţelegem că umbra este o creaţie a 28. omului, făurită în subconştientul colectiv. Ura adresată duşmanilor (ieri erau comuniştii, astăzi sunt teroriştii) nu are nimic de-a face cu natura umană. Noi am moştenit această ură. Ea se naşte din umbră, respectiv din experienţele altor oameni din trecut. Unul din principalele instrumente ale umbrei este crearea conceptului de „ei‚, oameni diferiţi de „noi‚. „Ei‚ doresc să ne facă rău şi să ne ia tot ce avem. Spre deosebire de noi, ei nu sunt întru totul umani. De aceea, avem dreptul să ne luptăm cu ei şi să îi distrugem. Acesta este principalul arhetip al umbrei, care modelează minţile a milioane de oameni, supravieţuind generaţie după generaţie în detrimentul gândirii raţionale. Fiinţele umane au creat în mod conştient civilizaţii vaste în care şi- au continuat evoluţia, dar la nivel inconştient au acumulat o istorie care transcende cu mult experienţele singulare acumulate de un om sau de altul, în orice epocă a istoriei. Ceea ce noi numim „eu‚ este într-o măsură mult mai mare decât credem: „noi‚. Dovezile pot fi găsite chiar în organismul nostru. Sistemul nostru imunitar este un proiect colectiv. Chiar sub osul stern se află o glandă numită timus, care produce anticorpii necesari pentru a rezista în faţa atacurilor virusurilor şi microorganismelor. Atunci când ne naştem, timusul nu este bine dezvoltat. În primul an de viaţă imunitatea copilului depinde de cea a mamei. Timusul creşte şi se dezvoltă până la vârsta de 12 ani, când atinge mărimea sa maximă, după care începe să se micşoreze. În timpul perioadei de creştere, timusul oferă corpului anticorpii pentru toate bolile cunoscute până atunci de rasa umană, chiar dacă organismul nu se îmbolnăveşte propriu-zis de aceste boli. Moştenirea imunităţii este colectivă. Simultan, fiecare dintre noi contribuim cu informaţii noi la această moştenire, pe măsură ce ne confruntăm cu alte boli. Acest exemplu demonstrează că noi nu avem un corp fizic separat. Corpul nostru participă la un proiect colectiv care nu se încheie niciodată. Aş fi putut lua şi alte exemple care să demonstreze acest lucru, cum ar fi evoluţia creierului, dar în ultimă instanţă totul se reduce la ADN. Genele noastre înregistrează istoria dezvoltării umane la nivel fizic. Chiar dacă genetica nu ne-a dezvăluit încă toate secretele genomului uman, personal cred că următoarea mare revelaţie nu va fi una fizică, ci una referitoare la suflet. Prima noastră sarcină când vom ajunge pe acest nivel va fi să ne reînnoim sufletul. Era umbrei nu se poate sfârşi decât dacă vom alege 29. unitatea în locul separării. Practic, soarta sinelui divizat se află în mâinile fiecăruia dintre noi. PROCESUL CONTINUĂ Cum s-a născut umbra? Impulsul către separaţie a creat un contrast (şi un război) între lumină şi întuneric. Când această separaţie devine patologică, ea se manifestă prin mânie, ură, invidie şi ostilitate. Sufletul uman ajunge să se simtă astfel simultan divin şi diabolic, sacru şi profan, sfânt şi păcătos. În tradiţiile înţelepciunii orientale există un proverb care spune că păcătosul şi sfântul nu sunt decât două note pe aceeaşi claviatură. Păcătosul are un viitor, iar sfântul are un trecut în care rolurile lor sunt inversate. Iubirea interzisă şi cea necondiţionată sunt cele două feţe ale aceleiaşi monede. Orice monedă are un cap şi o pajură, la fel cum orice curent electric circulă între un pol pozitiv şi unul negativ. La fel ca în cazul electricităţii, viaţa nu are nicio savoare dacă una dintre polarităţi nu trimite un curent către cealaltă. Cine înţelege acest lucru realizează automat faptul că umbra este ceva normal. Ea nu este altceva decât impulsul către separaţie, în timp ce impulsul divin este cel care caută unitatea. În mod evident, opţiunea de a crea o umbră s-a dovedit cândva irezistibilă. Ea ne-a permis să dobândim acest sine uman, acest eu familiar care poate fi deopotrivă bun şi rău. De fapt, nu avem de-a face cu niciun mister. Adevăratul sine misterios apare atunci când ne punem întrebarea dacă puterea creatoare a sinelui poate fi folosită pentru crearea unităţii, nu a diviziunii. Separarea a fost o călătorie fascinantă. Egoul i-a condus pe oameni într-o excursie nebună, care a oscilat între cele mai cumplite tragedii şi cel mai înalt extaz. Sufletul nostru, acest loc al tuturor contradicţiilor, paradoxurilor şi ambiguităţilor, s-a luptat contant între cele două impulsuri, cel divin şi cel diabolic. Oamenii nu sunt dispuşi să renunţe însă Ia niciunul din aceste două aspecte. Cu toţii îi simpatizăm în secret pe „băieţii răi‘k (sau pe „fetele rele‚). Atunci când îi spui cuiva că este un „drăcuşor‚, aproape că îi faci un compliment. Privind însă lucrurile dintr-o altă perspectivă, noi am rătăcit până acum prin ceaţa iluziei. În loc să ne exercităm puterea pentru a ne crea 30. şinele dorit, noi am moştenit în mod pasiv un sine divizat, cu toate suferinţele şi conflictele acestuia. De îndată ce iei decizia că „eu şi al meuu este conceptul care te defineşte, pericolele generate de separaţie devin inevitabile. Nu poate exista un Dumnezeu fară un diavol. De fapt, ce este diavolul? Nimic altceva decât umbra mitologică, îngerul căzut, dar care s-a născut ca înger divin, într-o traducere liberă, cuvântul diavol înseamnă „divinul care nu se simte bine‚. Concluzia este şocantă: nu poate exista un Univers atât timp cât nu există un întuneric ce contrastează cu lumina. La prima vedere, acest contrast nu sună foarte pasionant, dar de îndată ce a explodat în universul vizibil, el a produs un rezultat incredibil de dramatic: o hologramă vie a binelui şi a răului. Nu există niciun atom şi nicio particulă subatomică în întregul Univers care să nu facă parte integrantă din această dramă a opuşilor, începând de la sarcinile electrice şi terminând cu bătălia dintre Dumnezeu şi Satana. Universul vizibil ne-a oferit scenariul pentru evoluţia noastră; cel invizibil ne-a oferit un suflet. De fapt, cele două merg mână în mână, fiind unul şi acelaşi lucru. Orice schimbare făcută pe nivelul sufletului generează o schimbare în lumea exterioară, care nu este altceva decât oglinda sufletului. Nimeni nu este obligat să moştenească vechea dramă în care sufletul căzut şi păcătos se luptă să ajungă din nou Ia lumină, succesul său nefiind deloc garantat. Drama spirituală stă la baza călătoriei nebune a egoului. Ea transformă întreaga lume într-un teren de joacă pentru forţele binelui şi răului, respectiv pentru păcat şi mântuire, pentru tentaţie şi corectitudine etc. Conceptul de creare a unui suflet nou, şi implicit a unei vieţi noi, este deopotrivă ciudat şi pasionant. Impulsul către separaţie ne-a oferit realitatea pe care o cunoaştem. Ce impuls ne poate conduce în acest caz către o realitate nouă? Să îi spunem impulsul holografic. Este vorba de impulsul care transcende detaliile şi care tânjeşte către unitate. El creează un cadru tridimensional în care interiorul şi exteriorul fuzionează şi devin una. Majoritatea oamenilor au văzut holograme create de laser. Oricât de fragmentată ar fi o astfel de hologramă, lumina laserului poate recrea imaginea de ansamblu, într-o manieră aproape magică. Cu alte cuvinte, fragmentarea nu poate împiedica păstrarea totalităţii. În mod similar, atunci când suntem preocupaţi de fragmentele existenţei noastre zilnice (de micile noastre cumpărături, de gătit, de muncă, de distracţie, de preferinţele şi de 31. antipatiile noastre şi de o sută de alte astfel de alegeri personale), mintea noastră proiectează de fapt o hologramă în care ne integrăm. În realitate, noi trăim într-o totalitate. Impulsul holografic nu poate fi distrus sau anihilat. Chiar dacă privim înjur şi nu ne place nimic din lumea noastră personală sau ne simţim prinşi în capcana unor relaţii ori a unor situaţii dificile, noi avem puterea de a ne crea o hologramă complet nouă. Desigur, aceasta presupune un sine complet nou. O astfel de schimbare nu se poate petrece succesiv, ci dintr-odată. Este infinit mai uşor să creezi o totalitate nouă decât să îţi schimbi realitatea actuală pas cu pas. Dacă dorim ca această schimbare să fie holistică, noi trebuie să operăm pe nivelul creaţiei holistice. Există un exerciţiu fascinant care oferă un indiciu referitor la acest proces. Închide ochii şi imaginează-ţi o experienţă vizuală foarte vie, cum ar fi un apus de soare tropical sau un vârf înzăpezit de munte. Poţi alege orice imagine, dar ea trebuie să fie foarte vie şi detaliată. În continuare, imaginează-ţi un gust preferat, cum ar fi cel de ciocolată sau de cafea. Scufundă-te din ce în ce mai mult în această senzaţie, până când ajungi să o simţi efectiv. Treci apoi la un sunet care îţi place, apoi la o textură minunată, cum ar fi catifeaua, iar în final la un miros sublim, cum ar fi cel de trandafir sau cel de liliac. După ce ţi-ai imaginat aceste cinci experienţe senzoriale, deschide ochii. Te asigur că vei rămâne uimit de ceea ce vei vedea. Dintr-odată, lumea obişnuită ţi se va părea incredibil de vie. Culorile ei vor deveni mai strălucitoare. Aerul va părea să vibreze. Toţi cei care încearcă experimentul de mai sus descriu aceste efecte, fapt care demonstrează o dată în plus că dezvoltarea percepţiilor interioare determină automat schimbarea lumii exterioare. Acest indiciu ne trimite către unul din cele mai profunde secrete spirituale: puterea de a modifica subit realitatea. Această putere nu este vizibilă la suprafaţa vieţii, motiv pentru care oamenii se simt constrânşi de condiţiile lor exterioare. Ea nu poate fi accesată decât pe nivelul sufletului, nivel pe care impulsul holografic poate crea orice. Jung a vorbit despre subconştientul colectiv, şi nu despre conştientul colectiv, exact din acest motiv. Oamenii au creat în mod colectiv această lume, fară a şti însă ce fac. Iată principalele ingrediente pe care le-au folosit ei. Printre altele, observă evoluţia de la primul factor, care pare 32. inofensiv, la ultimul, care este profund autodistructiv: Secretul: Noi am învăţat să nu vorbim despre impulsurile noastre elementare şi despre visele noastre. Vinovăţia şi ruşinea: De îndată ce impulsurile elementare şi visele noastre au devenit ascunse, noi am început să ne simţim ruşinaţi şi vinovaţi pentru ele. Judecata: Toate lucrurile care ne fac să ne simţim ruşinaţi şi vinovaţi ni se par automat rele. Acuzaţia: Dorim să aflăm cine este responsabil pentru durerea pe care o simţim. Proiecţia: Aşa se nasc ţapii ispăşitori, cum ar fi duşmanii pe care îi urâm sau o forţă demoniacă invizibilă. Separarea: Noi facem tot ce ne stă în puteri pentru a ne separa de această forţă demoniacă. Duşmanii sunt întotdeauna „ceilalţi‛, de care trebuie să ne ferim şi împotriva cărora trebuie să luptăm. Lupta: Proiecţia nu a condus la dispariţia totală a durerii. De aceea, noi ne aflăm într-o stare constantă de conflict „interior împotriva exteriorului‛. Aşa cum poţi vedea, umbra este alimentată din plin de acest mecanism, iar noi suntem veritabili maeştri ai manipulării acestor ingrediente. De fapt, suntem chiar dependenţi de ele, deşi rezultatele lor sunt războaiele, violenţa, crimele şi lupta nesfârşită, ca să nu mai vorbim de efectele dezastruoase ale credinţei într-un rău cosmic prezent în lumea noastră. Soluţia acestei probleme este procesul invers celui de creare a umbrei. Noi nu avem de-a face cu un monstru al lui Frankenstein care a crescut mai puternic decât creatorul său. Umbra este o regiune a psihicului nostru. De aceea, în ea nu poate exista nimic care să nu poată fi anihilat de noi. În loc să îi permitem umbrei să ne victimizeze, noi trebuie să ne asumăm responsabilitatea şi să ne folosim de adevărata noastră funcţie de creatori. CALEA DE IEŞIRE Aş dori să recapitulez concluziile de mai sus în trei fraze: oriunde te-ai afla, tu trăieşti în dualitate. Umbra te-a înconjurat cu o ceaţă a iluziei. Cea mai importantă şi cea mai dăunătoare iluzie este cea a sinelui tău divizat. 33. Să examinăm acum această problemă la nivel personal, pentru a vedea dacă diagnosticul pus este corect. Dacă priveşti astăzi sau într-o altă zi în jurul tău, este posibil să nu sesizezi umbra. Pentru cei mai mulţi dintre oameni, viaţa de zi cu zi nu are nimic patologic. Deşi experţii afirmă că abuzurile casnice şi sexuale sunt mult mai răspândite decât se admite la modul general, iar depresiile şi celelalte boli asociate cu anxietatea continuă să crească într-un ritm alarmant, oamenii obişnuiţi preferă să ignore cu desăvârşire latura întunecată a naturii umane. De aceea, este foarte important să înţelegem că umbra nu este o amăgire. Tot ceea ce ne face să rămânem inconştienţi este o consecinţă a umbrei, căci aceasta este locul în care se ascund toate durerile şi toate stresurile. Marile izbucniri sociale de violenţă au loc numai atunci când stresul social nu mai poate fi reprimat. În mod similar, violenţa domestică se petrece atunci când stresul personal nu mai poate fi controlat. Pe scurt, preţul rămânerii în inconştienţă este foarte ridicat. Să mergem însă pe un nivel încă şi mai personal. Tu te foloseşti chiar acum de forţele utilizate de-a lungul anilor pentru crearea umbrei colective. Subconştientul poate părea o mare amorfa, un haos întunecat în care coexistă impulsuri, dorinţe, pofte, secrete şi tabuuri, dar acestea pot fi separate şi clasificate. Iată o schemă edificatoare în această direcţie: „Eu şi umbra mea“ Ca orice altceva în viaţă, crearea umbrei reprezintă un proces. Nimeni nu îşi propune în mod deliberat să amplifice puterea umbrei, dar contribuim cu toţii la acest lucru. Umbra creşte ori de câte ori: Păstrezi un secret faţă de tine însuţi sau faţă de o altă persoană. Secretele îi oferă umbrei materia primă de care are nevoie. În această categorie intră inclusiv negarea, amăgirea deliberată, teama de expunerea adevărului legat de propria fiinţă şi condiţionarea inoculată într-o familie disfuncţională. Cultivi un sentiment de ruşine sau de vinovăţie. Nimeni nu este perfect, dar dacă te simţi ruşinat pentru greşelile tale sau vinovat pentru imperfecţiunile tale, tu îi dai apă la moară umbrei. Te acuzi pe tine însuţi sau acuzi pe altcineva, spunăndu-i că greşeşte. Dacă nu găseşti o altă metodă de a scăpa de ruşine şi de vinovăţie, este foarte uşor să te acuzi pe tine însuţi sau să dai vina pe altcineva. Acuzaţia 34. şi judecata nu este altceva decât vinovăţie ascunsă sub o mască morală menită să îi deghizeze durerea. Simţi nevoia să dai vina pe altcineva. Dacă ai ajuns la concluzia că durerea ta interioară are o cauză morală, nu vei avea nicio problemă în a acuza pe altcineva, considerându-l inferior ţie. Îţi ignori slăbiciunile personale, criticându-i în schimb pe cei din jur. Acesta este procesul proiecţiei, pe care foarte mulţi oameni nu îl înţeleg aşa cum trebuie. Ori de câte ori încerci să explici o situaţie atribuindu-i-o lui Dumnezeu sau diavolului, tu aplici procesul proiecţiei. La fel şi atunci când îi identifici pe „ceilalţi*1, adică pe oamenii răi care ţi-au cauzat toate problemele. În cazul în care consideri că problema este legată de „altcineva14, înseamnă că îţi proiectezi propria teamă, în loc să îţi asumi responsabilitatea pentru ea. Te separi de ceilalţi. Dacă ai ajuns să crezi că lumea este împărţită între „ei‚ şi „noi‚, eşti tentat automat să consideri că tabăra ta este cea bună, iar tabăra opusă este cea rea. Această izolare amplifică teama şi suspiciunea, care alimentează la rândul lor umbra. Te lupţi ca să ţii răul sub control. La capătul acestui ciclu, oamenii sunt convinşi că răul îi ameninţă de pretutindeni. În realitate, creatorii iluziei ajung să fie amăgiţi astfel de propria lor creaţie. Pe acest nivel, umbra a căpătat deja o putere imensă. Am făcut aşadar primul pas pentru înlăturarea puterii umbrei, prin expunerea procesului care o alimentează. Avem de-a face cu o spirală descendentă care începe cu convingerea că trebuie să păstrezi anumite secrete, ce se transformă apoi în surse de ruşine şi de vinovăţie. Aşa apare judecata de sine. Procesul este dureros şi insuportabil, aşa că eşti tentat să dai vina pe altcineva. Spirala te conduce astfel la izolare şi la negare. Când ajungi să te lupţi cu răul şi cu păcatul, eşti deja foarte departe de unicul lucru care te-ar putea elibera, şi care nu are nimic de-a face cu mântuirea de diavol. Acest lucru este înţelegerea faptului că tu ai creat singur acest proces, prin propriile tale decizii. De aceea, dacă doreşti să te eliberezi de el, tot ce trebuie să faci este să iei deciziile opuse. Personal, am împărţit aceste decizii în patru categorii, pentru a uşura astfel înţelegerea lor, şi implicit a paşilor ce trebuie urmaţi: 1. Nu mai face proiecţii. 2. Detaşează-te şi abandonează-te. 35. 3. Nu te mai judeca singur. 4. Reconstruieşte-ţi corpul emoţional. Aceste decizii elementare pot fi luate de orice om. Din păcate, marea majoritate a oamenilor iau de regulă deciziile opuse. Umbra ne-a convins să îi învinovăţim mai degrabă pe ceilalţi decât să ne asumăm responsabilitatea pentru acest proces. Ea ne şopteşte la ureche că nu merităm să fim iubiţi şi respectaţi. Umbra promovează teama şi mânia ca reacţii naturale în faţa vieţii. Aceste alegeri sunt dezastruoase, dar le-am căzut cu toţii pradă. Ele au ajuns să ne sufoce astfel bucuria de a trăi. De aceea, nimic nu este mai urgent decât să inversăm acest proces, şi cu cât vom face mai rapid acest lucru, cu atât mai bine. Pasul 1: Nu mai face proiecţii Jung afirmă că umbra ne spune să ne ignorăm slăbiciunile şi să le proiectăm asupra celorlalţi oameni. Astfel, pentru a evita să simţim că nu suntem suficient de buni, noi preferăm să considerăm că ceilalţi oameni nu sunt suficient de buni. Există nenumărate exemple în această direcţie. Unele sunt triviale, dar altele ţin de viaţă şi de moarte. Astfel, starletele de cinema sunt criticate că au slăbit prea mult, în timp ce întreaga naţiune tinde să devină obeză. Mişcările anti-război sunt denunţate ca anti-patriotice, în timp ce toată lumea plăteşte taxe pentru a ucide cetăţenii unei alte ţări care nu a făcut niciun rău Americii. Toţi oamenii se folosesc de mecanismul proiecţiei pentru a evita să privească în ei înşişi. Urmăreşte să înţelegi că proiecţia este doar un mecanism de autoapărare inconştient. Tiparul proiecţiei este următoarea afirmaţie: „Nu pot recunoaşte că simt acest lucru, aşa că îmi voi imagina că tu eşti cel care îl simte.‚ Spre exemplu, dacă nu eşti conştient de propria ta mânie, este uşor să etichetezi un grup ca fiind violent şi să te temi de el. Dacă simţi impulsuri sexuale pe care le consideri tabu, cum ar fi atracţia faţă de o persoană de acelaşi sex sau gânduri de infidelitate, eşti tentat să atribui aceste impulsuri altor persoane. Proiecţia este extrem de eficientă. Ea conduce la o falsă acceptare de sine, bazată pe sentimentul că: „Eu sunt în regulă; ceilalţi nu sunt.‚ Adevărata acceptare de sine îi include întotdeauna şi pe ceilalţi oameni. 36. Atunci când te simţi bine în pielea ta, nu ai niciun motiv să critici pe altcineva. Tu practici proiecţia? Iată formele clasice pe care le poate lua proiecţia: Superioritatea: „Ştiu că sunt mai bun decât tine. Ar trebui să îţi dai seama de acest lucru şi să îl recunoşti‚. Injustiţia: „Este nedrept că mi se întâmplă aceste lucruri rele‛ sau „Nu merit acest lucru‛. Aroganţa: „Sunt prea mândru ca să îmi bat capul cu tine. Simpla ta prezenţă mă irită‛. Spiritul defensiv: „Mă simt atacat de tine, aşa că nu am de gând să te ascult‛. Acuzaţia: „Eu nu am făcut nimic. Este vina ta‛. Idealizarea altor oameni: „Tata a fost un zeu pe pământ‛, „Mama mea a fost cea mai bună mamă din lume‛, „Bărbatul cu care mă voi mărita va fi un erou‛. Prejudecăţile: „Cutare face parte din grupul respectiv, şi ştii foarte bine cum sunt aceşti oameni‛, sau „Fii atent. Astfel de oameni sunt periculoşi‛. Gelozia: „Te gândeşti să mă înşeli. Simt acest lucru‛. Paranoia: „Toată lumea are ceva cu mine‛ sau „Sesizez o conspiraţie chiar dacă nimeni altcineva nu o sesizează‛. Ori de câte ori manifeşti o astfel de atitudine, înseamnă că manifeşti cu un sentiment inconştient (ascuns în umbră) cu care refuzi să te confrunţi. Iată câteva exemple clasice: Superioritatea ascunde sentimentul că eşti un ratat sau că ceilalţi oameni te-ar respinge dacă ar şti cine eşti cu adevărat. Injustiţia ascunde sentimentul de păcat sau că eşti de regulă singurul vinovat. Aroganta ascunde o mânie acumulată de mult timp, în spatele căreia se află de regulă o durere cu rădăcini adânci. 37. Spiritul defensiv ascunde sentimentul că eşti nedemn şi slab. Dacă nu te-ai apăra de ceilalţi atacându-i, te-ai ataca pe tine însuţi. Acuzaţia ascunde sentimentul că eşti vinovat şi că ar trebui să îţi fie ruşine de tine. Idealizarea celorlalţi oameni ascunde sentimentul că eşti un copil slab şi neputincios, care are nevoie să fie protejat şi îngrijit. Prejudecăţile ascund sentimentul că eşti inferior şi că meriţi să fii respins. Gelozia ascunde propriul impuls de a-ţi înşela partenerul sau senzaţia de inadecvare sexuală. Paranoia ascunde o anxietate copleşitoare, cu rădăcini profunde. După cum poţi vedea, proiecţia este infinit mai subtilă decât pare la prima vedere. Nu întâmplător, ea reprezintă poarta de acces către umbră, o poartă dureroasă, întrucât ceea ce percepi ca fiind greşelile altora sunt de fapt propriile tale sentimente faţă de tine însuţi. La modul ideal, ar trebui să nu mai condamni şi să nu mai judeci pe nimeni. În realitate, anihilarea umbrei reprezintă întotdeauna un proces (nu se poate realiza dintr-odată). Pentru a înceta să mai proiectezi trebuie să înţelegi mai întâi că faci acest lucru, să intri în contact cu sentimentele tale ascunse sub suprafaţa conştiinţei şi să te reconciliezi cu ele. Priveşte ceea ce faci: îţi este uşor să recunoşti atunci când aplici proiecţia? Unul dintre indicii este negativitatea. Proiecţia nu este niciodată neutră. Ea se manifestă ca o energie negativă, deoarece sentimentele pe care le ascunde sunt întotdeauna negative. Acest lucru ne poate fi de folos. Orice om ştie când este furios sau anxios. Acestea sunt sentimente specifice umbrei. Ori de câte ori îţi direcţionezi mânia asupra unei alte persoane sau ori de câte ori vezi pretutindeni motive de teamă (respectiv, când trăieşti o stare de spirit negativă), tu ai de-a face cu un exemplu clar de proiecţie. Sper că îţi dai seama de diferenţa care există între sentimente şi proiecţia lor: mânia poate fi uneori utilă, dar direcţionarea ei asupra unei alte persoane (prin acuzarea acesteia) nu este niciodată. Societatea îşi doreşte să îi acuzi pe ceilalţi oameni, căci la baza ei stă gândirea de tip: „Noi contra lor‚. Aşa se explică vocea pe care o auzi uneori în minte şi care îţi spune că trebuie să se termine odată cu „ei‚ - cu teroriştii, cu comuniştii fară Dumnezeu, cu 38. dealerii de droguri, cu criminalii sau cu pedofilii. Practic, lista poate continua la nesfârşit. De aceea, în loc să crezi toate motivele care ţi se spun pentru a-i acuza pe „ei‚ şi pentru a-i condamna pentru greşelile lor (motive care, între noi fie vorba, pot fi valabile), mai bine apuc-o pe o altă cale. Priveşte-te pe tine însuţi şi întreabă-te pentru ce te învinovăţeşti. Odată, faimosul maestru spiritual indian Krishnamurti ţinea un discurs, când cineva din sală s-a ridicat şi i-a pus o întrebare: - Eu doresc să fie pace în lume, a spus acesta. Detest războiul. Ce pot să fac în această direcţie? - Încetează să mai fii cauza războiului, i-a răspuns Krishnamurti. Omul a rămas şocat. Bine, dar eu nu militez pentru război, a spus el, ci pentru pace. Krishnamurti a clătinat din cap. - În interiorul tău sălăşluieşte cauza tuturor războaielor. Violenţa ta ascunsă şi negată este cea care conduce la toate tipurile de războaie, indiferent dacă se petrec acasă la tine, între diferite comunităţi sau între naţiuni. Răspunsul maestrului nu a fost unul confortabil, dar eu cred că a fost corect. Înţelepţii care au scris Vedele au proclamat încă de atunci că: „Tu nu te afli în această lume. Lumea se află în interiorul tău‚. Dacă acest lucru este adevărat, înseamnă că întreaga violenţă din lume se află în interiorul nostru. Înainte de apariţia conceptului ştiinţific de umbră, această afirmaţie părea foarte mistică. Cine înţelege însă că participă la marele sine colectiv realizează că orice impuls de mânie, de teamă, de agresiune sau de violenţă face legătura între el şi subconştientul colectiv. Ştiu că nu este deloc simplu să te surprinzi ori de câte ori simţi o stare negativă de spirit. Negarea este un mecanism foarte puternic. Umbrei îi place să se ascundă. Atunci când idealizezi pe cineva, facându-ţi din el un erou pe care îl consideri perfect, este greu să îi mai vezi imperfecţiunile. Acestea există însă, căci această fantezie a perfecţiunii unei alte persoane ascunde întotdeauna un sentiment profund de inferioritate personală. Dacă vei consulta însă frecvent schema proiecţiilor, îţi va fi mai uşor să te surprinzi atunci când aplici acest mecanism de autoapărare. Intră în contact cu propriile tale sentimente. Ori de câte ori 39. constaţi că proiectezi un sentiment asupra unei alte persoane, intră în contact cu el. Nu mai amâna acest lucru, căci poarta oportunităţii se închide foarte rapid. Înainte de a se închide însă există o deschidere. Altfel spus, înainte de a aplica un mecanism de autoapărare, tu simţi ceea ce nu doreşti să simţi. Iată un exemplu pe care mi l-a dat un tânăr. Acesta mi-a spus că a fost foarte sărac când era elev, dar avea prieteni bogaţi, care obişnuiau să îl invite la masă. Intr-o seară, pe când stăteau la masă, el s-a gândit să spună o anecdotă. - Vă mai amintiţi când am fost cu toţii la Londra vara trecută? i-a spus el gazdei sale. Tu şi soţia ta vă certaţi pe marginea drumului, în timp ce eu stăteam lângă voi. Eraţi prea ocupaţi să ţipaţi unul la celălalt, aşa că nu aţi observat o camionetă care a oprit în spatele vostru. Pe unul din pereţii ei laterali scria: „Blue Tantrum‘‚. Cred că a fost vorba de o sincronicitate. Ceilalţi oaspeţi au dat din cap şi au murmurat, iar conversaţia a trecut la alte subiecte. Soţia gazdei l-a tras însă pe tânăr deoparte şi l-a întrebat: - Ce ţi-a venit să ne umileşti în halul acesta? - Bine, dar nu v-am umilit, a protestat el. Nu am făcut decât să spun o poveste care mi s-a părut interesantă. - Aminteşte-ţi de momentul de dinainte de a spune povestea, l-a provocat femeia. Ce ai simţit atunci? Tânărul a dat din umeri: - Nimic. Pur şi simplu, prin minte mi-a trecut această poveste. - Nu, i-a spus femeia. În acel moment ai avut un impuls maliţios. Prin minte nu ţi-a trecut o poveste oarecare, ci una umilitoare pentru noi. Nu foarte mulţi oameni au capacitatea de a face astfel de analize de moment. Spre creditul tânărului, confruntarea a funcţionat. Iată ce mi-a povestit acesta: - Nu m-am apărat automat. M-am interiorizat şi am constatat că gazda mea avea dreptate. În acel moment m-am simţit invidios. Eram invitat la o masă bogată, cu alimente pe care eu nu îmi puteam permite să le cumpăr. Pe un anumit nivel al conştiinţei mele, mă simţeam umilit, şi ştiam că nu pot face nimic pentru a schimba această stare de lucruri. Exemplul de mai sus ilustrează perfect calităţile de care ai nevoie 40. pentru a înţelege ce sentimente se ascund în interiorul tău: luciditate, deschidere interioară, onestitate şi curaj. Cu alte cuvinte, dacă în momentul în care simţi o emoţie negativă nu te opreşti ca să te întrebi: „De ce simt acest lucru?", este ca şi cum le-ai întoarce spatele lucidităţii, deschiderii interioare, onestităţii şi curajului, lăsând astfel umbra să câştige. Reconciliază-te cu sentimentele tale. Dacă ai înţeles ce sentimente se ascund în conştiinţa ta, ai mai multe opţiuni. Poţi fie să reprimi aceste sentimente înapoi în întunericul din care au ieşit la suprafaţă, fie să te învinovăţeşti singur pentru că nu eşti un om bun, fie să ataci sentimentele respective, fie să te lamentezi sau să îţi ceri scuze pentru ele. Din păcate, niciuna din opţiunile de mai sus nu este productivă. Ele nu fac decât jocul umbrei, amplificând şi mai tare sentimentul nedorit şi facându-l şi mai indezirabil. Poate părea ciudat, dar şi sentimentele au sentimente. Dat fiind că fac parte integrantă din tine, ele ştiu când sunt dorite sau nu. Teama cooperează cu tine ascunzându-se; mânia cooperează pretinzând că nu există. Cum poate fi vindecat însă un sentiment nedorit atunci când acesta nu cooperează? Doar prin reconcilierea cu el, iar această reconciliere este cât se poate de simplă. Nu trebuie să faci altceva decât să recunoşti sentimentul respectiv. Atât. Nu este nevoie de o confruntare dramatică, nici de un catarsis. Este suficient să simţi ceea ce simţi, indiferent dacă este vorba de teamă, de mânie, de invidie, de agresivitate sau de orice altceva, şi să îţi spui: „Te văd. Tu mi aparţii mie.‛ Nu trebuie nici măcar să te simţi bine pentru că ai acest sentiment nedorit. Avem de-a face cu un proces. Teama şi mânia vor reveni. La fel şi celelalte emoţii ascunse. Ori de câte ori vreuna dintre ele iese la suprafaţă, recunoaşte-o. În timp, mesajul tău va deveni din ce în ce mai clar. Sentimentele tale nedorite nu se vor mai simţi atât de nedorite. De îndată ce se va petrece acest lucru, ele vor începe să îţi relateze povestea lor. Fiecare sentiment ascunde o poveste: „Eu am apărut pentru următorul motiv/'' Fii deschis şi ascultă povestea lor. Toate traumele pe care le-ai suferit în trecut, de Ia accidentele de maşină şi până la respingerea în iubire, de la pierderea unei slujbe la o notă proastă obţinută la şcoală - rămân depozitate în umbră. Acestea sunt „datoriile emoţionale 41. ale trecutului*4, după cum le numesc unii psihologi. Pentru a plăti aceste datorii, tot ce trebuie să faci este să asculţi povestea pe care o au de spus sentimentele tale. Să spunem că această poveste sună astfel: „Nu am depăşit niciodată faptul că nu am reuşit să fiu admis în echipa de baseball‛ sau „Mă simt vinovat pentru că am luat bani din portofelul mamei‛. Multe astfel de poveşti îşi au originea în copilărie, întrucât copilăria este terenul ideal pentru învăţarea vinovăţiei, ruşinii, resentimentelor, inferiorităţii şi celorlalte emoţii negative primare pe care le purtăm apoi cu noi întreaga viaţă. Dacă ai ascultat povestea sentimentelor tale, accept-o. Spune-ţi că ai avut un motiv valabil pentru a te crampona de negativitate. Practic, nu ai avut de ales, întrucât aceasta a fost depozitată în secret şi a rămas ascunsă. De aceea, nu ai greşit cu nimic. Vechile sentimente negative au rolul de a te proteja de repetarea viitoare a aceloraşi răni. De aceea, reconciliază-te cu ele, iar ele se vor transforma în sentimente pozitive. Teama nu s-a cramponat de tine pentru a-ţi face rău, ci pentru că a fost convinsă că trebuie să te pună în gardă pentru a nu fi rănit din nou (pentru a nu fi respins din nou de o fată, pentru a nu fi certat din nou de părinţi, pentru a nu fi concediat din nou etc.). Realitatea este însă că aceste lucruri nu se vor mai repeta niciodată, cel puţin nu în acelaşi fel ca prima oară. Nu încerca să îţi reciclezi aceste vechi sentimente, oricât de tentant ţi s-ar părea acest lucru. Atunci când suntem prinşi într-o situaţie neplăcută, noi suntem tentaţi să căutăm în vechea noastră trusă cu sentimente şi să scoatem din ea mânia sau anxietatea. Prin reciclarea acestor emoţii nu facem însă decât să reiterăm trecutul. Nimeni nu mai trebuie să ne protejeze de o copilărie demult trecută. Chiar dacă trecem printr-o situaţie similară cu cea din trecutul îndepărtat, noi suntem deja supraprotejaţi, căci nu avem un singur motiv pentru a ne fi teamă, ci zeci de motive. Pentru ca nu cumva să le uităm, noi participăm la teama colectivă de duşmani, de crime, de dezastrele naturale şi aşa mai departe. În aceste condiţii, reconcilierea cu motivele tale de frică, de mânie şi de agresivitate nu-ţi poate face niciun rău, căci psihicul tău îşi aduce oricum aminte de lucrurile pe care trebuie să le ştie. Dacă ai învăţat să te fereşti de proiecţie, merită să îţi pui următoarea întrebare: de ce simţi nevoia să te aperi? Răspunsul la această întrebare este esenţial, căci pune în discuţie însuşi motivul existenţei umbrei. 42. Pasul 2: Detaşează-te şi abandonează-te De ce este atât de greu să ne detaşăm de emoţiile noastre negative? Motivele sunt multiple. Mai întâi de toate, emoţiile negative nu reprezintă decât vârful aisbergului. De aceea, atunci când ne enervăm sau când devenim anxioşi, emoţiile care ies la suprafaţa conştiinţei nu se compară nici pe departe cu cele care rămân ascunse în umbră. În al doilea rând, negativitatea este lipicioasă. Ea se agaţă de noi la fel de tare cum ne agăţăm noi de ea. Acesta reprezintă mecanismul ei de supravieţuire. Sentimentele cred că au dreptul de a exista. La fel ca şi noi, ele îşi justifică existenţa, oferindu-ne motive şi construindu-şi o poveste convingătoare. Cu toate acestea, nu este foarte greu să te detaşezi de negativitate. Totul este să ştii cum. Procesul începe prin recunoaşterea sentimentelor personale, oricât de nedorite ar fi acestea, şi prin aducerea lor la suprafaţă. Am vorbit deja de acest pas. Urmează detaşarea propriu-zisă de negativitate. Acest act trebuie să fie echilibrat, întrucât noi dorim să ne asumăm responsabilitatea („Această emoţie îmi aparţine‛), dar fară a ne identifica prea tare cu ea („Această emoţie este una cu mine‚). Negativitatea nu este niciodată una cu noi dacă ne cunoaştem şinele real, care transcende umbra. De aceea, noi trebuie să considerăm orice reacţie negativă un fel de alergie sau de gripă, ceva neplăcut, dar numai pentru moment. O alergie ne aparţine, dar nu este una cu noi. O gripă ne face să ne simţim mizerabil, dar asta nu înseamnă că suntem noi înşine mizerabili. Dacă vei descoperi mai multe modalităţi de a te dezlipi de negativitate, vei deveni din ce în ce mai detaşat de ea. Următoarele afirmaţii au efecte pozitive în acest sens: „Voi trece şi de această situaţie. Nu va dura de-a pururi‚. „M-am mai simţit aşa şi altădată. Mă pot descurca‛. „Nu mă voi simţi mai bine dacă îmi voi vărsa nervii pe altcineva‛. „Nimeni nu câştigă vreodată jocul acuzaţiilor‛. „Exprimarea acestor sentimente mă va conduce la regret şi la vinovăţie‛. „Pot să am răbdare. Să vedem dacă reuşesc să mă liniştesc puţin‛. „Nu sunt singur. Pot suna pe cineva ca să mă ajute să trec de această pasă proastă‛. „Eu sunt mult mai mult decât sentimentele mele‛. al Comisiei pentru dezvoltare regională destinat Comisiei pentru cultură şi educaţie privind o agendă europeană pentru cultură într-o lume în proces de globalizare (2007/2211(INI)) Raportoare pentru aviz: Grażyna Staniszewska PA\692020RO.doc PE396.712v01-00 RO RO PA_NonLeg PE396.712v01-00 2/4 PA\692020RO.doc RO SUGESTII Comisia pentru dezvoltare regională recomandă Comisiei pentru cultură şi educaţie, competentă în fond, includerea următoarelor sugestii în propunerea de rezoluţie ce urmează a fi adoptată: A. întrucât cultura reprezintă un motor al dezvoltării regionale şi al noilor investiţii, şi întrucât artiştii şi instituţiile culturale au un rol decisiv în definirea identităţii regiunilor şi în creşterea atractivităţii lor; B. întrucât cultura este importantă în mod deosebit pentru dezvoltarea oraşelor de dimensiuni mici şi mijlocii, atât ca sector care creează locuri de muncă şi favorizează creşterea economică, cât şi, în sfera socială, ca factor de integrare şi de coeziune socială sporită în comunităţile locale şi regionale; C. întrucât politicile de coeziune şi dezvoltare rurală fac posibilă acordarea de sprijin în favoarea restaurării patrimoniului cultural şi a promovării profesiilor artistice în scopul îmbunătăţirii atractivităţii regiunilor; D. întrucât IMM-urile şi capitalul privat au un rol important în sectorul cultural şi ar trebui să contribuie la punerea în practică a proiectelor şi măsurilor, îndeosebi prin intermediul parteneriatelor public-privat (PPP), 1. recunoaşte importanţa obiectivelor agendei europene a culturii, însă constată că în comunicarea Comisiei privind această agendă nu se specifică detaliile legate de finanţare; invită Comisia să prezinte aceste detalii într-un timp cât mai scurt; 2. atrage atenţia asupra necesităţii de a acorda culturii un rol semnificativ în cadrul dialogului purtat nu numai între diferitele state, ci şi între regiunile din întreaga lume, promovând schimburile interculturale şi integrând cultura în programele de dezvoltare; 3. subliniază rolul important pe care îl are turismul cultural în creşterea economică regională şi în promovarea valorii patrimoniului cultural european; 4. regretă faptul că Comisia nu acordă nicio atenţie acordurilor de înfrăţire dintre oraşe, municipalităţi şi regiuni, în condiţiile în care acestea constituie, de mulţi ani, un excelent forum de cooperare culturală şi schimburi de informaţii; 5. invită Comisia să promoveze, la nivel european, cele mai bune practici în domeniul culturii, atrăgând atenţia asupra faptului că cele mai multe dintre aceste practici sunt lansate la nivel regional; sugerează organizarea de conferinţe tematice şi instituirea de baze de date cu acces public, conţinând cele mai bune practici, disponibile în toate limbile oficiale ale UE; 6. invită Comisia să sprijine iniţiativele culturale din cadrul proiectelor de cooperare regională, inclusiv la nivelul oraşelor de dimensiuni mici şi mijlocii, îndeosebi în cadrul programului Interreg IV C, şi să integreze dimensiunea culturală în iniţiativa „Regiuni pentru schimbare economică”; PA\692020RO.doc 3/4 PE396.712v01-00 RO 7. invită statele membre să sprijine cultura la nivel regional prin investiţii în infrastructura culturală care ar putea fi realizate graţie fondurilor structurale şi să elaboreze programe regionale în materie de dezvoltare culturală prin consultări cu sectoarele cultural şi educaţional, precum şi cu societatea civilă; 8. invită Comisia şi statele membre să instituie principii simple, transparente şi precise cu privire la punerea în practică a PPP, astfel încât acestea să devină un adevărat instrument de finanţare a proiectelor culturale la nivel regional şi să favorizeze o implicare mai activă a IMM-urilor; 9. salută propunerea Comisiei de a crea un Fond cultural UE-ACP, ca o contribuţie a UE la procesul de difuzare a bunurilor culturale ale ţărilor ACP; consideră că ar trebui realizate iniţiative similare mai ales cu ţările incluse în politica de vecinătate; regretă, în acest context, excluderea implicării ţărilor terţe în programul Capitale europene ale culturii. PE396.712v01-00 4/4 PA\692020RO.doc RO